Kaigsoonan, dili gayud kini angay kanato. Isip kalalakin-an sa priesthood, kita adunay importanting tahas nga angayang himoon sa katilingban, panimalay, ug Simbahan. Apan kinahanglang mga lalaki kita nga masaligan sa mga babaye, kabataan, ug sa Dios. Sa Simbahan ug gingharian sa Dios niining ulahing mga adlaw, dili kita makatugot nga may kalalakin-an nga maglatagaw. Dili kita makatugot nga may batan-ong mga lalaki nga kulang sa disiplina ug magpuyo lang aron lingawon. Dili kita makatugot nga may young adult nga mga lalaki nga walay paingnan sa kinabuhi, kinsa dili seryuso bahin sa pagbaton og pamilya ug may maayong ikatampo sa kalibutan. Dili kita makatugot nga ma


Mga Kaakohan - YTpals\nKumita 20% Komisyon sa Pagbaligya ug Makadawat Pagbayad Human Nakakuha $ 100 +\nPag-login o Pagrehistro ingon nga Kaabag\nLibre ang among programa sa pag-apil. Sayon ang pag-sign up ug wala’y kinahanglan nga kahibalo sa teknikal. Ang mga kaakuhan nga programa kasagaran sa tibuuk Internet ug gitanyag ang mga tag-iya sa website usa ka dugang nga paagi aron makaginansya gikan sa ilang mga website.\nKung moapil ka sa among programa sa kaakohan, hatagan ka sa usa ka talagsaon nga link sa URL nga mahimo nimo ibutang sa sulod sa imong website o ipaambit pinaagi sa email o sa imong mga panid sa social media. Kung ang usa ka user nag-klik sa usa sa imong mga talagsaon nga mga link, kini dad-on sa among website ug ang ilang kalihokan masubay sa among kaakohan nga software. Makakuha ka usa ka komisyon kung maghimo sila bisan unsang mga gipamalit.\nMga Detalye sa Program\nTipo sa Komisyon: Magbayad Per-Sale 20% alang sa matag pagbaligya nga imong gihatag.\nGikinahanglan nga Bayad: $ 100 USD - Minimum nga balanse nga gikinahanglan alang sa pagbayad.\nDuration sa pagbayad: Ang mga pagbayad gihimo kausa matag bulan, alang sa miaging bulan.\nAlang sa tanan nga ubang mga detalye palihug kontaka kanato.


Radaza, Chan nagpasanginlanay - SUNSTAR\nRadaza, Chan nagpasanginlanay\nNAGKAINIT: Ang mga kampo nila ni Lapu-Lapu City Mayor Paz Radaza (wala) ug mayoral candidate Junard "Ahong" Chan (tuo) nag-iyahay og pasangil sa giingong pagpanghasi. Timaan kini sa nagkainit nga kampanya sa eleksyon sa Dakbayan sa Lapu-Lapu. (Allan Cuizon)\nMGA kampo nila ni Mayor Paz Radaza ug sa iyang kaatbang Junard “Ahong” Chan nagbayloay og mga pasangil sa pagpang-harass.\nNipasangil si Chan nga adunay plano nga ipa-ambush siya sa iyang kaatbang sa politika sa dakbayan ning nagsingabot na ang Mayo 13 nga piniliay.\nMatod ni Chan nga usa ka sakop sa City of Lapu-Lapu Allied Force (CLAF) nipasidaan sa ilang mga supporter sa Sitio Paradise, Brgy. Pajo nga dili na magsige og uban sa ilang campaign rally gumikan kay adunay planong banhigan siya.\nAlang ni Chan makapabalaka ang taho kon ugaling tinuod kini sanglit nagpakita lang nga desperado na ang iyang kaatbang sa pulitika.\nGawas niini, giingong gipang harass ang ilang mga supporter sa kampo ni Radaza.\nMatod ni Chan aduna silay supporter nga gi-harass sa Brgy. Bangkal gumikan kay nagsul-ob og t-shirt sa ilang grupo.\nGipahubo kini matod pa sa mga opisyal ug tanod sa barangay ug gipailis og t-shirt nga kampo sa mga Radaza.\nAduna usay laing supporter sa grupo nga giingong sakop sa CLAF nga gitangtang sa way igong rason gumikan kay matod pa nisuporta kanila.\nAduna say laing mga supporter sa Brgy. Agus nga giingong gibaharan nga demolison sa ilang pinuy-anan kung ugaling adto mosuporta sa ilang kampo.\nDaghan usab silang mga supporter sa laing mga barangay nga gipangdapatan sa mga supporter sa mga Radaza ug gipangtangtang ang ilang mga campaign materials.\nGumikan niini gipangkuhaan na karon og affidavit ang ilang mga supporters nga giingong gipang harass sa kampo sa mga Radaza aron ilang pasakaan og sumbong sa Commission on Elections (Comelec).\n“Desperado na gayud ang ilang gipakita kay ngano man nga ila mang harason ang mga tawo nga wa man ni mga sala igo ra ni sila nipadayag nga mosuporta sa among pundok,” matod ni Chan.\nSila kunoy gihasi\nApan si Radaza, sa iyang bahin, nisumbalik sa pasangil ni Chan nga mao usay nang harass sa ilang mga supporter.\nGihagit sa mayor si Chan nga magpaunhanay na lang sila og pasaka ug kaso sanglit nag-andam na usab sila og affidavit sa mga gipang harass ni Chan.\nWa usab mahitabo nga nanangtangtang sila og campaign materials sanglit ang kampo ni Chan ang kanunay manabon sa ilang mga campaign materials.\nKon adunay nanangtang personal na nga desisyon sa tag-iya sa mga balay nga ilang gibutangan sanglit dili kini mga supporter ni Chan.\nWa usab siya makahinumdom nga aduna silay gitangtang nga sakop sa CLAF sanglit di na mahimo nga makatangtang ug makadawat og sakop sa CLAF ang dakbayan nunot ning election period.\nGikataw-an lang usab ni Radaza ang pasangil ni Chan nga plano siyang ipa-ambush sanglit nagpakita lang kini nga si Chan mao ang desperado ug di ang iyang kampo.\n“Iya ra nang hunahuna. Sa ato pa diay, iya nang buhaton sa amo? Nganong ambushon man siya kon in-ana nga kuan na rattle na siya, di nami motagad anang in-ana. Nagka rattle-rattle na gud siya. Ako pa niya mangompanya siya og maayo,” matod ni Radaza.\nSuperbalita Cebu Drayber gipusil-patay\nSuperbalita Cebu CCFD miklaro sa namatay sa sunog sa dan Junquera\nSuperbalita Cebu Sinulog mingaw, malinawon\nSuperbalita Cebu 100-day countdown sa Kadaugan sa Mactan\nSuperbalita Cebu Hagit sa mga deboto ni Sto. Niño


The Daily Dipolognon, Philippines : Headlines News Bisaya 2 of November 22, 2007\nMga opisyal sa barangay kaalyado sa APP maoy priority Nga programa sa probinsya\nHimaya ang mga opisyal sa barangay nga nahimong kaalyado sa Alliance of Parties for Progress kon APP kay maoy priority sa mga programa ug proyekto nga ipatuman sa kagamhanang probinsyal. Kini ang walay lipod-lipod nga gipadayag ni Governor Rolando Yebes atubangan sa mga kapitan, konsehal ug SK sa mga lungsod sa Roxas ug Jose Dalman nga gikontra sa ilang mayor.\nMatud ni Governor Yebes, dili mabalaka ang mga kapitan nga dili ila ang mayor kay siya nga gobernador, maoy mayor sa lungsod nga andam motabang unsa ang panginahanglan. Ang gobernador nagkanayon nga sa iyang ikaduhang termino, iyang tabangan ang segundo distrito nga mouswag ug molambo ilabi na sa mga lungsod nga ang mayor dili kaalyado sa APP aron dili mabiyaan sa mga kalamboan. Matud niya, wala na siyay problema sa una ug ikatulong distrito kay nagtambayayong sila sa mga kongresista.\nSumala pa ni Governor Yebes nagbuhat siya karon ug balance fleet ug kini exclusibo lamang gamiton sa mga lungsod sa segundo distrito ilabi na sa mga kapitan nga nagpasilong sa iyang bando. “Mipalit ko ug lima ka dumptruck, usa ka pizon, usa ka buldozer ug uban pang kahimanan para sa segundo distrito. Wala laing makagamit niana, kadtong mga kapitan ug mga kagawad nga ako ug ato nga motabang para sa atong grupo.” Matud ni Governor Yebes sa unang panahon wala siyay gipihig sa mga bara-ngay nga iyang gitabangan apan ang mao niyang pasensiya miupos sa dihang iyang nakita ang ubang kapitan nga mibalingbaling sa pikas gumikan kay nawong ug kuwarta.\n“Sa una miingon ko ninyo wala koy gipihig, tanan akong gitabangan pero humana. Nakit-an na nako ang mga hiyas sa mga kapitan nga dali rang mobali ug makadungog ug tagingting sa salapi,” prangka nga gipadayag sa gobernador. “Ang ako karon, kuyog ug kauban. Atong mapakita karong sunod panahon, inig sugod na sa atong ABC president eleksiyon kon kanang mga kapitan nga atong kauban karon motabang ba gayud sa atong pilion nga ABC federation president o kaha SK federation president para sa atong balay lungsod.”\nSama sa gipahayag ni Vice Governor Olvis nga wala sila magsalig sa segundo distrito, si Governor Yebes nagkanayon nga bisan ug dili motabang ang segundo distrito sila dili gayud mapildi kay anaa solido nga nagsuporta kanila ang permero ug tersero distrito. “Ang ako lamang gitan-aw kaninyo, ang inyong kinasingkasing nga pagtabang sa atong grupo kay ugma damlag kamo ra gihapon ang mabulahan nianing akong pagabuhaton sa segundo distrito.” Matud pa ni Governor Yebes, ang ubang politiko sigi pang saad unsang proyekto nga ihatag sa barangay apan samtang sigi pa silang saad, siya nagtrabaho na. “Samtang sigi pa silang saad, ako gatrabaho na, ako nang gihuman ang akong mga proyekto.”\nSumala sa gobernador dili madani ug mahaylo ang mga opisyal kon saaran kini ug politiko nga mohatag ug proyekto. “Timbanga ninyo ang akong mga proyekto sa ilang saad.” Hinoon giawhag ni Governor Yebes ang mga kapitan nga kon ang kongresista o mayor mohtag ug proyekto kini ilang dawaton kay ang salapi nga gigamit niini gikan sa buhis sa mga katawhan. Apan iyang gipahimangnoan nga kon modawat man ug pro-yekto gikan sa congressman o mayor nga dili kauban sa APP, “basta walay bolok sa politika dawata ninyo ang ilang gisaad.” Aminado ang gobernador nga ang politika seloso kaayo busa dili gayud magpadala sa haylo nga dili kauban sa bando.\nGipasalig usab ni Governor Yebes nga iyang tabangan ang Sanguniang Kabataan nga kaniadto daw nahimo lang tawo-tawo sa barangay kay walay budget, apan karon apil na kini na sa iyang programa. Matud sa gobernador, iyang tabangan ang Sanguniang Kabataan nga makalihok ug makahimo sa ilang programa bisan pa kon dili ila ang kapitan ug mayor kay andam kini niyang agakon pinaagi sa mga programa sa YES, kon Youth Enhancement Support. (The New Nandau, Vol. XVII No.19)\nMarathon budget hearing sa SP daghang mipalta\nNakita karon nga daw dili interesado ang ubang mga meyembro sa Sangguniang Panlalawigan sa Zamboanga del Norte sa pagtuki sa budget sa probinsiya para sa sunod tuig kay daghang absent.\nKagahapon sa pagpadayon sa marathon nakighinabi sa mga mitambong nga board members nga kinahanglan ilang amendahan ang ilang internal rules nga kadtong mga bokal nga dili motambong sa marathon budget hearing ikonsiderar nga absent.\nSa nasayran bisan ug dili motungha ang mga bokal sa marathon budget hearing gikonsiderar nga sila present ra gihapon sanglit igo lamang nagrecess ang Sanggunian nga gihimong usa ka komitiba sa kinatibuk-an diha na sa pagtuki sa executive budget sa gobernador para sa tuig 2008 sa matag tak-op sa ilang session pagka hapon.\nKagahapon ang mitungha mao sila si Board Member Felixberto Bolando ang majority floor leader, Board Member Edgar Baguio ang minority leader ug sila si Board Members Norbidieri Edding, Cedric Adriatico, Fernando Cabigon, Jr. ug Ismael Arasam. (Press Freedom, Vol. XX No. 5)\nKAPITAN PATANGAN GIHULGA SA MGA BARANGAY KAGAWAD\nSA DIWAN NGA SABOTAHION IYANG ADMINISTRASYON\nGibaharan karon ang bag-ong napili nga barangay chairman sa Diwan, Dipolog City nga sabotahion sa iyang mga barangay kagawad ang iyang administrasyon aron dili makalihok. Si Diwan Barangay Chairman-elect Nathan Patangan mipahayag nga wala siya mahadlok sa maong bahad sa mga barangay kagawad nga kaalyado sa administrasyon sa dakbayan sa Dipolog sa ilang mga pagpanghadlok kon unsay dangatan sa iyaha unya nga administrasyon.\nSa nasayran walay bisan usa sa kauban niyang kandidatu pagka barangay kagawad ang nakalusot sa bag-ong gitapos nga eleksiyon sa barangay. Ang mayoriya sa mga napiling barangay kagawad sa Diwan matud pa ni Kapitan Patangan kaalyado sa city hall ug nakita na niya daan nga gamiton gayud sila para lisud-lisuron iyang administrasyon. Apan iyang giklaro nga wala kini makapabalaka kaniya kay iyaha na kining gipangandaman sa unsa nga paagi nga makahatud gihapon siya sa gipangitang sirbisyo ug mga proyekto nga maoy gipangayo sa mga katawhan sa Diwan bisan ug dili mosuporta kaniya ang ilang mga konsehal.\nSa nasayran gisultihan na siya daan nga kon si kinsa man ang itudlo niyang barangay treasurer dili nila ikonpirmar sa Sangguniang Pambarangay. Matud pa ni Kapitan Patangan wala siya mahadlok niini kay kon ang barangay wala gayuy barangay treasurer kay dili ikonpirmar sa Sangguniang Pambarangay wala usay madawat nga honorarium silang mga opisyales sa barangay. Giklaro daan ni Kapitan Patangan nga andam siya mosirbisyo sa mga katawhan sa Diwan bisan walay dawaton nga honorarium.\nGibaharan usab ang bag-ong kapitan sa Diwan nga dili mopanday ug resolusyon ang ilang konseho kon unsa may pangayuon niining mga proyekto. Sumala pa niya sayun ra kaayo pagpangita ug lusot diha na sa pagkuha ug mga proyekto gikan sa nasudnong kagamhanan ilabi na sa kagamhanang probinsiyal nga wala na magkinahanglan ug resolusyon gikan sa Sangguniang Pambarangay. Gawas niini ang mga kagawad sa Diwan nga kaalyado sa city hall mibahad usab nga kon magpatawag si Patangan ug session moboykot sila dili motungha.\nSumala pa niya dili session iyang himoon kon dili barangay assembly diin mga katawhan sa Diwan gikan sa nagkadaiya niining mga sitio ang iyang tapokon ug pahibaw-on unsay iyang mga plano, programa ug gusto nila nga mga proyekto ug sa samang bahin iyaha usab nga pangutan-on unsay programa ug proyekto nga gusto sa mga barangay kagawad ug iyaha kining paaprubahan sa tanang katawhan sa Diwan sa pagahimoon niyang barangay assembly.\nSamtang gibutyag usab ni Kapitan Patangan nga ang nag-unang kagawad sa Diwan nagpalakaw na ug bakak nga istorya aron sa paglansis sa mga katawhan sa ilang barangay nga siya maoy molingkud pagka chairman kay nagsugod na daw ang recount ug pildi si Natan ug walo ka botos. Ang bag-ong kapitan sa Diwan nagkanayon nga ang tanang posibilidad sa pagsabotahe sa iyang administrasyon iyaha nang gitun-an daan unsay lusot niini. (Press Freedom, Vol. XX No. 5)\nGO GREEN ZANORTE ILUSAD SA SERGIO OSMEñA\nPormal nga ilusad ugmang adlawa Nobyembre 17, 2007 ang Go Green ZaNorte tali sa utlanan sa Zamboanga del Norte ug Zamboanga del Sur didto sa lungsod sa Sergio Osmena. Subay niini gidasig ni Governor Rolando Yebes ang tanang mga opisyales ug kawani sa kagamhanang probinsiyal sa ZaNorte sa pagsalmot sa Go Green ZaNorte Program. Si Governor Yebes mipatin-aw nga gipili niya ang paglusad sa maong programa sa lungsod sa Sergio Osmena kay anaa sa maong lugar nahimutang ang utlanan sa managsoon nga probinsiya ang ZaNorte ug Zamboanga del Sur.\nGidasig ang gobernador ang tanang mga kawani regular, casual ug contractual sa pagsalmut sa maong programa pinaagi sa pagtanum ug mga bongang kahoy subay na sa nasudnong dalan gikan sa utlanan sa duha ka lalawigan nga manukad sa tulay sa Salug Daku River. Ang nasangpit nga kalihukan pagapangunahan sa Zamboanga del Norte Environment Management Office o ZANEMO.\nSi Atty. Jes Gal Sarmiento, Jr. ang hepe sa ZANEMO mipahayag nga maoy gusto sa gobernador nga ang ilang itanum sa Go Green ZaNorte mao ang mga bongang kahoy kay ilang nakita nga mas akatahan kini sa mga katawhan sa barangay sanglit pag-abot sa panahon nga kini mamonga ang mamahimong income niini mapaingon sa barangay. Sumala pa kon ang tanum nga bongang kahoy matunong sa usa ka panimalay nga maoy moakatar niini ihatag kanila ang katungod sa pagbaligya sa mamahimong bonga niini diin 70 porciento sa halin iyaha sa tagbalay ug bahinan sa 30 porciento ang kagamhanang barangay.\nAng mga bongang kahoy nga giplanohan nilang itanum subay na sa nasudnong dalan sulod sa ZaNorte naglangkub na sa mga longkong Lanzones, Mangosteen, Rambutan, Bangkok Santol ug uban pa alang sa mga 1st congressional district. Samtang maoy itanum usab ilawom sa Go Green ZaNorte sa 2nd district ang Mangga ug uban pang prutas nga moayon sa klima sa mga lungsod sulod sa distrito. Kini hangtud na sa utlanan sa ZaNorte ug Zamboanga Sibugay sa Barangay Gatas, Kalawit.\nGipasabot ni Governor Yebes nga ang Go Green ZaNorte maoy tampo sa kagamhanang probinsiyal sa paningkamut karon sa tibook kalibutan nga matubag ang problema kabahin sa global warming. Sa gihimong pagtuon sa mga environmentalist milutaw nga ang pagtanum ug kahoy maoy pinaka epektibo ug pinaka gamas ug gastu nga paagi sa pagkumbati sa global warming para mawagtang ang greenhouse gases nga maoy nakamugna niini gikan sa hinungaw sa tambutso sa mga sakyanan, planta ug paktorya ug uban pang tinubdan samtang ang kahoy maoy mosuyop sa carbon dioxide nga maoy nakaingon sa greenhouse gas nga anaa sa atong kawanangan nga maoy makapatangong sa kainit gikan sa adlaw imbes ibanda ra kini ug balik ngadto sa kawanangan gawas sa kalibutan.\nTungod sa naghinobrang carbon dioxide nga anaa sa atong kawanangan ang kainit sa adlaw nga mohapak sa kalibutan dili mabanda ug balik pagawas kay masangit sa gitawag ug greenhouse gases hinungdan nga nakasinati karon ug pagka usab ang klima sa kalibutan tungod sa kainit karon sa panahon. (Press Freedom, Vol. XX No. 5)\nLIBRENG TAMBAL PARA SA KABUS PADAYONG GIPATUMAN\nGipasalig sa provincial health officer sa Zamboanga del Norte nga padayong gipatuman karon sa nagkadaiyang mga hospital sa lalawigan ang ordinansa nga nagmandu sa paghatag ug libreng tambal alang sa mga kabus nga pasiente nga maadmit sa tambalanan. Kini ang giklaro ni Dra. Carmencita Icao, atubangan sa pangutana ni Board Member Joseph Brendo Ajero nga nangumusta sa implementasyon sa nasangpit nga ordinansa nga gipangamahanan ni kanhi Board Member Uldarico Mejorada.\nSa samang bahin gipahibawo usab sa provincial health officer nga karong sunod tuig irehistro na sa PHILHEALTH ang mga meyembro sa LANDO BIBO. Sa pagka karon 70 porciento sa drugs and medicines sa mga hospitals sa probinsiya ang nahatag libre ilawom sa indigency program sa probinsiya nga wala gayuy nabalik nga income sa panudlanan sa lalawigan.\nApan ilawom sa PHILHEALTH, matud pa ni Dra. Icao ang kagamhanang probinsiyal adunay mahimong income ilawom sa capitation fund. Sa samang bahin gihisgutan usab sa provincial health officer nga ipa-sanitized ang mga meyembro sa LANDO BIBO aron sa pagsiguro nga ang mahimong meyembro niini mao gayud kadtong kabus sa tanang kabus sa atong lalawigan nga maoy angayang hatagan ug pagtagad sa kagamhanan ug busgon sa gipangita nilang sirbisyo. (Press Freedom, Vol. XX No. 5)\nZANORTE GOVERNMENT HOSPITAL IPA-ILAWOM SA UP-GRADING\nGikatakdang ipailawom karon sa upgrading ang pipila ka mga government hospitals sa Zamboanga del Norte sa tinguha nga kini makasirbisyo sa husto ngadto sa katawhan ug magamit sa husto ang sirbisyo sa mga doctor. Kini ang gipahibawo ni Dra. Carmencita Icao, Provincial Health Officer sa ZaNorte sa pagpanalipod niini sa ilang gipangayong budget para sa sunod tuig atubangan sa Sangguniang Panlalawigan.\nSi Dra. Icao mitataw nga sa kasamtangan karon adunay kakuwangon sa gikinahanglang personahe ang mga government hospitals sa ZaNorte ilabi na sa doctor. Tungod niini gitahasan sila ni Governor Rolando Yebes sa pagbuhat ug Rationalization Plan diin pipila sa ilang mga proposal, matud pa ni Dra. Icao giaprubahan na sa gobernador diin ang kuwang niini mao na lamang ang pag-implementar.\nGibutyag sa provincial health officer sa ZaNorte nga adunay mga tambalanan nga ilawom sa pagdumala sa probinsiya nga giplanohan nilang himoon na lang nga Basic Emergency Management Obstetrical Cases o BEMOC nga ang modumala niini ug mopadagan sa iyang operasyon mao ra ang mga nurse ug midwife nga wala na magkinahanglan ug doctor.\nMatud pa ni Dra. Icao ilawom sa maong lakang dili na maperwesyo ang probinsiya kabahin sa pagpangita sa gikinahanglang medical personnel sa usa ka hospital sa panahon nga mopahigayon ug pagsubay ang hospital licensing division sa Department of Health ug sa PHILHEALTH nga aduna gayuy tukmang gidaghanon sa doctor nga batunan sa usa ka hospital para mahatagan kini ug lesensiya sa pag-operate. Alang sa operasyon usab sa ZaNorte Medical Center, matud pa ni Dra. Icao nauyunan na nga ang probinsiya mosuhol gayud ug mga medical specialists aron maoy mangulo sa nagkadaiyang mga departamento sa hospital.\nSa pagkakaron adunay mga hospital sa ZaNorte nga usa ra ka buok ang nabiling doctor nga siguradong dili gayud makapasar sa licensing sa DOH busa ilang giplanohan nga kini maoy ikonbirtir na lang ngadto sa BEMOC. Samtang ang mga kasamtangan karong district hospitals himoong CEMOC o Comprehensive Emergency Management of Obstetrical Cases sama sa Pinan District Hospital.\nAng mga hospital nga himoong BEMOC pagadumalahon ra sa usa ka nurse apan modawat gihapon ug mga pasiente diin ang mga doctor igo na lang mobisita sa mga panahon nga adunay pasiente nga magkinahanglan sa ilang sirbisyo o kaha ang pasiente dalhon ngadto sa Medical Center. Sa samang bahin gibutyag ni Dra. Icao nga giplanohan usab nila nga ikonbirtir ang Sergion Osmena Hospital ngadto sa pagka drug rehabilitation center ilabi na nga ilawom sa mandu sa balaod ang Dangerous Drugs Act ang mga probinsiya gikinahanglan nga magbatun gayud sa susamang pasilidad.\nAng Sibutad Hospital himoong BEMOC ug ang bugtong doctor nga nagdumala niini ibalhin sa Pinan District Hospital. Samtang ang Rizal Memorial Hospital sa dakbayan sa Dapitan nga ilawom sa DOH ang himoong specialty hospital nga moatiman lamang sa mga kaso kabahin na sa problema sa mata o ophthalmologic cases. Samtang ang Manukan Hospital giplanohang himoong 25 bed o 50 bed capacity hospital aron maoy motubag sa pagsirbisyo sa mga katawhan sa kanait niining kalungsuran.\nAng Sindangan District Hospital magapabilin nga 75 bed capacity hospital, samtang ang Liloy nga ten bed capacity himoong 75 bed capacity hospital para mahimong district hospital, dugang pahayag ni Icao. Ang mga district hospital, gipatin-aw ni Dra. Icao pagailhon nga CEMOC o Comprehensive Emergency Management of Obstetrical Cases nga magbatun na ug ceasarean section. Matud pa ni Icao adunay mahitabong repositioning sa mga doctor kay ang ubang mga hospital sa probinsiya himoon na lang nga BEMOC nga wala na magkinahanglan ug doctor para sa operasyon niini.\nSamtang sa ZaNorte Provincial Integrated Hospital, matud pa ni Dra. Icao kini nagbatun karon ug siyam ka mga doctor ilawom sa kontrata isip mga job order. Ilawom sa ilang kontrata ang mga doctor gikinahanglan lamang nga molugway sa ilang pagsirbisyo sulod sa 40 ka oras sulod sa usa ka semana dili sama sa mga regular doctors nga sulod sa 24 oras magduty.\nSamtang si Board Member Anecito Darunday misugyot kon puede ba nga ang suhol sa probinsiya sa mga contractual nga mga doctor himoong P40,000 ang buwan para siguradong dili gayud mosibat aron mangita ug laing trabaho. Apan gitubag siya ni Dra. Icao nga kon kini maoy mahitabo daghan sa mga regular nga doctor sa probinsiya ang mamahawa ug makig kontrata na lang sa probinsiya kay mas daku sila ug madawat.\nSa samang bahin gibutyag sa provincial health officer sa ZaNorte nga sila karon nga mga health workers sa probinsiya nagdawat ug nagkadaiyang mga benepisyo nga wala madawat sa ubang mga opisyal ug kawani sa kagamhanang probinsiyal gikan sa laundry allowance, hazard pay ug uban pa. (Press Freedom, Vol. XX No. 5)\nKASO BATOK MACLANG NAGPATONG-PATONG, PROMOSYON APEKTADO\nNagpatong-patong na hinoon karon ang mga kaso nga giatubang sa kanhi hepe sa Dipolog Police nga gusto sa mayor ug Obispo nga ibalik sa dakbayan. Kini ang gihulagway sa kasaligang tinubdan gikan sa Zamboanga del Norte Police Provincial Office sa Camp Hamac, Sicayab ning dakbayan sa Dipolog kabahin na sa estado karon ni Police Chief Inspector Reynaldo Maclang.\nGawas sa kaso nga gipasaka ni Mr. Joseph Herrera tungod sa gihimong pagsumbag kaniya ni Maclang adunay buwag usab nga reklamo nga gisang-at si Engr. Franklin Lim didto mismo sa Camp Crame ug laing petisyon nga gipadas-og sa Zamboanga del Norte United Correspondents nga gipadangat ngadto sa buhatan sa presidente.\nMatud pa sa tinugyanan sa Camp Hamac gawas sa maong mga kaso nga giatubang karon ni Maclang ang pinaka bug-at niini mao ang nahitabong pagbuhi niya sa duha ka mga suspek nga armadong ug mga Granada nga unang nadakpan sa mga meyembro sa Dipolog Police. Kahinumduman girekomendar karon sa Provincial Investigation and Detective Management Branch sa Zamboanga del Norte Police Provincial Office ang pagpasaka ug kasong criminal ug administratiba batok kang Maclang tungod sa nasangpit nga insidente.\nNalakip na sa kasohan usab sila si Police Senior Inspector Isidro Sasuman ug Police Inspector Normal Dela Rosa tungod sa gihimo nilang pagdason sa illegal nga lihuk ni Maclang imbes ilahang pakgangon ang ilang hepe. Tungod sa maong mga kaso, gipatin-aw sa Camp Hamac nga apektado karon ang gitinguhang promotion sa rango ni Maclang. Giklaro sa Camp Hamac nga giaksiyon gayud nila ang nadawat nilang reklamo batok sa kanhi hepe sa Dipolog Police.\nSa sayu pa ang Camp Crame mipadangat ug suwat ngadto sa ZNUC nga gihimuan na nila ug kongkretong aksiyon ang gipadangat nga petisyon nga nadawat ni Presidente Arroyo batok kang Maclang. Sa imbestigasyon nga gipahigayon sa Camp Hamac milutaw nga si Maclang nakabuhat ug bug-at nga sala tungod sa gihimo niining pagbuhi sa duha ka mga suspek nga nagdala ug Granada nga sila si Edwin Dagpin ug Alexander Bondawog diin usa kanila ang wanted sa balaod.\nGihisgutan usab sa imbestigasyon sa Camp Hamac nga ang pagbuhi sa duha ka suspek adunay politika nga nagpaluyo sanglit ang sila si Dagpin ug Bondawog nailang mga bata-bata o goons sa kandidatu pagka mayor sa lungsod sa La Libertad nga kaalyado ni kanhi Mayor Roberto Uy sa Dipolog sa politika diin nagkauban sila sa nakalabay nga eleksiyon. (Press Freedom, Vol. XX No. 5)\nDIPOLOGNON APIL SA NAKALAS SA BOMBING SA BATASAN\nUsa ka Dipolognon ang nalakip sa nakalas sa nahitabong pagpamomba didto sa Batasan Pambansa kagahapon sa gabii. Ang biktimang Dipolognon naila nga si Maan Gale Bustaliño, staff member ni Congressman Pryde Henry Teves sa Negros Oriental. Nalakip na sa nakalas sa maong pagpamomba sa Batasan mao si Basilan Congressman Wahab Akbar ug driver ni Gabriela party-list Representative Luzviminda Ilaga nga si Marcial Tando.\nSi Ilo-ilo Congresswoman Janet Garin nga usa usab ka doctor ug mitabang sa pag-aswat sa mga nasamdan sa interview sa television mipahayag nga si Bustallino namatay didto na sa Capitol Medical Center diin didto siya gidali ug dala apan paspas usab nga mi-deteriorate ang iyang mga vitals signs sa dihang gibalhin kini ngadto sa St. Luke’s Medical Center.\nSamtang samdan usab si Congressman Teves sa nagkadaiyang bahin sa iyang kalawasan lakip na sa mga paso nga naangkon niini apan gideklarar sa mga doctor nga anaa na kini sa luwas nga kahimtang. Ang ubang nasamdan mao sila si Nulasiri Hayugini ug Denis Manila nga nagapabiling gitambalan sa New Era Hospital. (Press Freedom, Vol. XX No. 5)\nKAPITAN PATANGAN MAOY NATIKASAN SA DIWAN, PROTESTA NI BAGARINAO IPA DISMISS\nGipadas-og karon sa Diwan Barangay Chairman-elect ang pagpa dismiss sa election protest nga gipasaka kaniya ni Letty Bagarinao sa rason nga wala kiniy igong basihanan kay napakyas kini sa pag-tataw o pag specify sa mga presento diin nahitabo ang limbong, vote buying o irigularidad nga iyang gialigar diha sa iyang sumbong. Kini ang unod sa gidusong tubag ni Diwan Barangay Chairman-elect Nathan Patangan pinaagi sa iyang abogado nga si Atty. Cres Palpagan.\nSa samang bahin mipasaka usab si Kapitan Patangan ug counter protest batok kang Bagarinao sa giduso niyang tubag diin gitataw sa napiling kapitan sa Diwan nga siya pa hinoon ang biktima sa tikas sa nakalabay nga eleksiyon. Sa tubag nga giduso ni Atty. Palpagan gitataw niini nga si Kapitan Patangan mas aduna pay katungod ug moral duty sa pagkwestyon sa botos nga nakuha ni Bagarinao tungod kay naangkon kini pinaagi sa grabing pagpanikas sa nakalabay nga eleksiyon gikan sa pagpamalit ug botos, paggamit ug puersa, violence, pagpanghulga sa mga botante ug meyembro sa Board of Election Tellers, pagsoborno sa military ug kapulisan nga maoy gihimo niining goons sama sa paghatag ug pagkaun, mainum ug kalingawan, paghakot sa mga botante sa ilang mga safe-houses ug ang pagsuway ug soborno sa mga personahe sa COMELEC para dugangan ang nakuhang botos ni Bagarinao.\nDiha pa mismo sa presento si Bagarinao migamit na ug mga illegal nga pamaagi pinaagi sa pag-andam ug human daan nga mga peke nga balota ug election returns aron maoy iapil sa pag-ihap sa botos pabor kanila. Sa tubag ni Patangan dalang counter protest gialigar niini nga gisobornohan sa iyang kaatbang ug gibayaran ang mga meyembro sa Board of Election Tellers para mokooperar sa ilang mga watchers sa tanang mga presento sa Diwan gikan sa Precinct No. 0308-A; 0310-A/0310-B; 0311-A; 0312-A; 0312-B; 0313-A; 0314-A/B; 0315-A ug 0316-A.\nMatud pa ni Patangan maklaro gayud nga gidugangan sa resulta sa eleksiyon tungod kay ang gidaghanon sa mga botos nga nakasuwat sa numero ang milabaw kay sa nakuhang botos nga gisuwat sa pulong ug sa mga tallies. Sumala pa aron sa pagsiguro nga ang kuwarta nga gihatag makonbirtir gayud sa botos ang iyang kaatbang ug ang mga money baggers niini uban sa mga watchers ang nagkakonsabo sa pag-andam ug mga timailhan diha sa balota.\nSa iyang giduso nga counter protest si Kapitan Patangan mikwestyon sa pag-ihap sa mga botos pabor kang Bagarinao sa nahisgutan nga mga presento sa unahan kay kini produkto sa pagpanikas sa eleksiyon. Matud pa ni Patangan kon iphon ug balik ang mga balota magpakita nga si Bagarinao nakakuha lamang ug 535 botos ug dili 696 botos. Samtang ang botos nga nakuha ni Patangan kon iphon ug balik ang mga balota sa tanang presento sa Diwan magpakita nga nakakuha siya ug 723 botos diin aduna siyay labaw 188 botos ug dili dos botos lamang batok kang Bagarinao.\nAlang sa bag-ong kapitan sa Diwan ang gihimo sa iyang kaatbang usa ka basiyo nga pagpanagat lamang diha sa pagpangita ug mga ebedensiya. Tungod sa maong protesta matud pa ni Patangan nakagastu siya karon sa pagsuhol ug abogado hinungdan nga mangayo siya ug danyos nga mokabat sa P100,000.00. Si Atty. Palpagan mitataw nga wala gayuy cause of action si Bagarinao sanglit ang gipasaka niining protesta napakyas sa pagklaro asa nga presento nahitabo ang limbong, vote buying o irigularidad.\nMatud pa ni Atty. Palpagan sa disisyon nga gipakanaug sa korte suprema gihisgutan niini nga kinahanglan ang usa ka election protest motumbok gayud asa nga presento nahitabo ang tikas, vote buying ug irigularidad ug pila ka botos ang gikinahanglan para makasiguro ang nagprotesta nga siya maoy madeklarar nga mananaug. Ang korte suprema sa iyang disisyon mitataw nga kon ang petisyon mapakyas sa pagpakita sa maong mga requirements ug mapakyas sa paghisgut unsay cause of action kini angayang idismis gilayon.\nPila ka botos sa particular nga presento ang gusto ipa ihap nila ug balik ug pila ka botos nga kon maihap makapa usab sa resulta sa eleksiyon nga mopabor kanila para ianular ang proklamasyon ni Patangan. Pinasikad niini gipadas-og ni Patangan ang pagdismiss sa maong protesta ni Bagarinao. (Press Freedom, Vol. XX No. 5)\nMGA PROYEKTO SA GOBERNADOR NGA DILI DAWATON SA\nUBANG BARANGAY SA DIPOLOG IHATAG SA DIWAN\nWalay supak ang gobernador kon itipas ang gigahing mga proyekto sa kabarangayan sa dakbayan sa Dipolog ngadto sa Barangay Diwan kon pabiling dili modawat ang mga barangay kapitan sa proyekto gikan sa probinsiya. Kini ang gipahayag ni Governor Rolando Yebes, atubangan sa gihimong pagbalibad sa mga kabarangayan sa Dipolog sa pagdawat sa gihatag nga proyekto gikan sa kagamhanang probinsiyal.\nMatud pa ni Governor Yebes kon dili gayud sila modawat sa proyekto gikan sa probinsiya adto kini niya ihatag sa Diwan sa administrasyon karon ni Barangay Chairman-elect Nathan Patangan kinsa mipadayag sa dakung interest sa pag-angkon sa mga proyekto ug programa gikan sa kagamhanang probinsiyal sa ZaNorte nga gitagana para sa katawhan. Angayang kasayran nga pipila ka mga proyekto nga gipadas-og ni Governor Yebes sa nagkadaiyang barangay sa Dipolog ang wala ipadawat sa mga kapitan.\nGituhuan nga kini pinasikad na sa mandu gikan sa city hall nga ang tanang proyekto gikan sa probinsiya dili ipadawat lakip na sa gipatuman niining mga programa. Pipila niini mao ang covered court sa Barangay Biasong nga gipahunong sa city hall ang construction, drainage canal sa Sta. Isabel nga wala dawata sa kapitan, tubo sa tubig para sa water system sa Barangay Punta gipatangtang sa konseho sa barangay, kongkretong foot bridge sa Sta. Filomena tabuk sa Fishermen’s Village gipaundangan kay city hall ra mokonstrak diin nagbuhat ug kawayan nga taytayan ug daghanan pang uban.\nTungod niini ang gobernador nagkanayon nga kon ang Barangay Diwan andam modawat sa mga proyekto gikan sa probinsiya ang tanang nakapahat para sa Dipolog adto niya ibuhos. Sa sayu pa si Kapitan Patangan mibutyag sa Radyo Ronda-DXKD nga sa iyang pagsugod ug lingkud sa gahum sugdan usab niya ug dala ang gipangitang mga proyekto sa katawhan sa Diwan nga gihikaw kanila sa kagamhanan.\nGipahibawo ni Kapitan Patangan nga maoy giuna niya karon ang pagkomponi sa ilang mga barangay road diin ang probinsiya mipahat ug P300 mil pesos alang niini, laing tunga sa milyon ka pesos usab nga pundo para sa ilang water system sa barangay ug ang pagpalig-on sa ilang Hi-Green Program. (Press Freedom, Vol. XX No. 5)\nZANORTE NAGMUGNA TASK FORCE PAGSUBAY SA MGA PROPERTIES SA LALAWIGAN\nUsa ka task force ang gimugna karon sa gobernador pinanguluhan sa Provincial Attorney sa Zamboanga del Norte sa tinguha nga subay ang tanang properties sa probinsiya nga hangtud karon wala pa gihapon makabatun ug titulo. Si Governor Rolando Yebes, mibutyag nga ang ubang kayutaan sa kagamhanang probinsiyal nagbatun ug mga papeles apan ilaha kini karong gipangita asa gibutang o gihipos sa kanhi namunuan sa lalawigan.\nMaoy iyang mandu nga patituluhan na gayud ang tanang mga kayutaan sa lalawigan para mabutang na sa pangalan sa Zamboanga del Norte para dili na magka problema sa umaabot nga mga panahon. Wala isalikway sa gobernador ang posibilidad nga hayan adunay mga sumosunod sa mga yuta nga napalit sa probinsiya nga wala pay titulo nga mokalit lang ug botho ug magpabayad pinaagi sa pagblackmail sa kagamhanan nga sirad-an kay walay klarong dokumento ang probinsiya.\nGipahibawo usab ni Governor Yebes nga kon kini mahitabo mapursigir usab ang probinsiya sa paggamit sa iyang “power of eminent domain”. Sumala pa niya dugay na kini nga problema nga nahinagbo sa kagamhanang probinsiyal nga ang mga gibatunan niining mga yuta nga napalit o kaha nakuha pinaagi sa donasyon wala gayud malihok ang paghingpit sa ilang mga dokumento para mabutang na sa pangalan sa ZaNorte ang mga titulo niini.\nGituhuan sa gobernador nga kini nga problema gipasagdan lamang sa miaging mga gobernador kay ang pagproseso niini nagkinahanglan ug dakung gastu o kaha tungod sa rason nga walay makuha ang mga miaging mga namunuan sa probinsiya kon ilang lihukon ang pagpatitulo sa mga propriedad sa lalawigan.\nGiklaro ni Governor Yebes nga maoy gusto niya nga sa iyang pagtapos sa iyang termino sa iyang pagkanaug unya limpyo na ang tanang papeles sa probinsiya. Pipila sa mga yuta sa probinsiya nga wala pa makabatun ug titulo ang gitindugan karon sa pipila ka mga government hospitals, sub-provincial office sa engineering diha sa mga lungsod, nurseries lakip na sa gitindugan karon sa provincial jail sa Manukan. (Press Freedom, Vol. XX No. 5)\nHANGYO SA SIRAWAI NGA ELEKTRISIDAD GIPANGITAAN NA UG PAAGI\nGiaksiyunan na karon sa representante sa 3rd congressional district sa Zamboanga del Norte ang hangyo sa kagamhanang local sa Sirawai nga matabangan sila mahangyo ang National Transmission Corporation o ang ZAMSURECO II sa pagbutang substation sa ilang lungsod atubangan sa pagsulod sa duha ka processing plant sa guma ug laing planta para sa vinyl factory.\nSi Congressman Cesar Jalosjos sa 3rd district nagkanayon pipila ka kapilian ang gitun-an karon sa unsa nga paagi nga makabatun ang Sirawai sa gikinahanglang supply sa elektrisidad para pagsuporta sa ipahiluna nga mga planta sa ilang lungsod subay usab sa kampanya nga gilusad karon sa administrasyong Yebes sa pagdani ug mga investors.\nSa sayu pa si Mayor Romeo Carino sa Sirawai miapilar sa tigum sa Provincial Development Council sa ZaNorte nga unta matabangan ilang lungsod sa pagkonbinsir sa Transco ug ZAMSURECO II sa pagbutang ug power substation sulod sa ilang lungsod para sa gikinahanglang supply sa enerhiya sa duha ka mga dagkung planta nga ibutang sa Sirawai. Sa iyang kabahin si Governor Rolando Yebes mipasalig sa pagtabang sa Sirawai ug sa paghangyo kang Congressman Jalosjos nga maoy mokonbinsir sa Transco ug ZAMSURECO II sa pagbutang sa maong pasilidad.\nSa sayu pa gipasabot ni Mayor Carino anaa ra tungod sa Barangay Guban sa Sirawai mitadlas ang high tension wire sa Transco diin sa maong lugar usab ipahimutang ang duha ka mga planta sa guma. Matud pa ni Congressman Jalosjos ang pagbutang ug substation sa Guban maoy usa sa unang kapilian nga gitun-an karon. Ang ika duhang plano mao pagkutay ug linya sa ZAMSURECO II paingon sa Guban nga mokostar ug P17 milyones ka pesos.\nAng unang option nga magbutang ug substation sa Guban pinaagi sa pagkabit direkta sa high tension wire sa Transco mokostar ug P21 milyones ka pesos, matud pa ni Congressman Jalosjos. Ang problema kay ang ZAMSURECO II ug Transco sa kasamtangan wala magbatun sa maong pundo para na sa nahisgutang proyekto. Sumala pa maoy gisugyot karon ni ZAMSURECO II Manager Jess Castro, nga abagahon unta sa investor sa Guban ang pagpatindog sa substation nga mokostar ug P21 milyones ka pesos ug igo na lang morenta ang electric cooperative niini hangtud nga hingpit mabayran sa ilang puhunan ang investor.\nSa samang bahin gipahibawo usab ni Congressman Jalosjos nga aduna nay 49 ka mga barangay nga natala nga iyang gipangitaan ug pundo para makutayan sa gikinahanglang elektrisidad nga nasakop sa mga lungsod sa Sibuco ug Sirawai. Karon lang bag-o matud pa ni Congressman Jalosjos nahumana ang electrification project sa lima ka barangay sa Sibuco nga gikatakdang pasug-an karong Nobyembre 22. Samtang laing lima ka mga coastal barangays sa lungsod sa Baliguian ang makabatun na ug elektrisidad ug pasigaon karong buwan sa Desyembre. (Press Freedom, Vol. XX No. 5)\nGOVERNOR YEBES MISALIKWAY SA MGA\nESPEKULASYON KABAHIN SA KALANGAY SA OCCUPANCY PERMIT\nHingpit nga gisalikway sa gobernador ang mga espekulasyon nga adunay laing nagpaluyo nga laing rason ilabi na kabahin sa politika ang hinungdan sa kalangay sa pag-isyu sa “occupancy permit” sa Zamboanga del Norte Medical Center. Matud pa ni Governor Rolando Yebes, walay katinuuran ang mga espekulasyon nga may nagpaluyong politika sa kalangay sa pag-isyu sa occupancy permit gikan sa Office of the City Building Officials sa Dipolog para sa ZaNorte Medical Center.\nMatud pa sa gobernador nagsabut na kabahin sa pag-isyu sa occupancy permit sila si Provincial Attorney Jes Gal Sarmiento, Jr. ug Vice Mayor Senen Angeles sa dakbayan sa Dipolog mahitungod niini. Sa iyang nasayran maoy gihuwat ang paghibalik ni Mayor Evelyn Uy gikan sa China para ipagawas na ang maong permit.\nGihisgutan sa gobernador nga mahinungdanon kaayo ang maong occupancy permit para mohatag na ang Department of Health sa lesensiya para sa operasyon sa ZaNorte Medical Center. Kon wala ang maong permit dili gayud makasugod sa iyang operasyon sa medical center kay kini maoy gipangayo sa DOH para sa pagpagawas usab sa gikinahanglang lesensiya. (Press Freedom, Vol. XX No. 5)\nLIGA SA BARANGAY FEDERATION PRESIDENT GIKAN GIHAPON SA 3RD DISTRICT\nHayan magagikan lang gihapon sa 3rd congressional district sa Zamboanga del Norte ang molingkud nga ex-officio member sa Sangguniang Panlalawigan nga magrepresentar sa tanang barangay sa tibook probinsiya. Kahinumduman ang federation president sa Liga ng mga Barangay sa ZaNorte nga naglingkud pagka ex-officio member sa Sangguniang Panlalawigan mao si Board Member Ismael Arasam gikan sa lungsod sa Sirawai.\nKagahapon sa pagpanumpa sa mga napiling opisyales sa barangay sa lungsod sa Gutalac gipahibawo ni Congressman Cesar Jalosjos nga maoy nauyunan sa Alliance of Parties ug gidasonan ni kanhi Congressman Romeo “Nonong” Jalosjos nga si Barangay Chairman-elect Joy Candelaria sa Poblacion Gutalac maoy pilion nilang presidente sa Liga sa ilang lungsod kay kini maoy ilang ituboy usab nga mamahimong federation president sa tibook ZaNorte para maoy molingkod pagka ex-officio member sa Sangguniang Panlalawigan.\nSa nasayran nag-ambisyon usab nga mamahimong federation president sa Liga ng mga Barangay si Kapitan Joy Olvis sa Polanco apan wala kini maka kuha sa bendisyon gikan ni Nonong Jalosjos ang giilang titular head sa APP. Mismo si Mayor Angel Carloto sa Gutalac nasayran nga adunay laing kapitan nga gimanuk nga gusto niyang maoy molansar pagka presidente sa Liga sa ilang lungsod apan na-awop kini sa dihang gideklarar ni Congressman Jalosjos nga si Joy Candelaria maoy ilang ituboy nga presidente sa Liga kay gusto ni Nonong nga kini maoy mopuli ug lingkud ni Arasam sa Sangguniang Panlalawigan.\nAngayang kasayran nga naglingkud usab karon isip ex-officio member sa Sangguniang Panlalawigan si Board Member Luzviminda Torino nga nagrepresentar sa Philippine Councilors League. Si Torino kasamtangang meyembro sa Sangguniang Bayan sa lungsod sa Liloy ning lalawigan nga maoy mipuli kang Board Member Felormino Cabale nga meyembro sa Sangguniang Bayan sa Gutalac. (Press Freedom, Vol. XX No. 5)\nYEBES UG JALOSJOS NANAWAGAN SA PAGPATIGBABAW PANAGHIUSA UG REKONSILASYON\nGidasig karon ang mga napiling opisyales sa barangay ug Sangguniang Kabataan sa pagpatigbabaw sa panaghiusa ug paglugway sa ilang mga kamot ngadto sa nahimo nilang kaatbang sa nakalabay nga piniliay para mahibalik ang ilang maayong mga relasyon sa ilang mga katawhan.\nKini ang mga mensahe nga gipalanog nila ni Governor Rolando Yebes ug Congressman Cesar Jalosjos sa 3rd congressional district sa Zamboanga del Norte sa pagpanumpa kagahapong adlawa sa mga napiling opisyales sa barangay ug Sangguniang Kabataan sa mga lungsod sa Salug ug Gutalac kagahapong adlawa.\nSi Congressman Jalosjos nanawagan sa mga napiling opisyales sa nakalabay nga eleksiyon sa paglugway sa ilang mga kamot alang na sa rekonsilasyon sa nahimo nilang mga kaatbang para mahibalik ang maayong relasyon sa mga katawhan sa ilang lugar sa tinguha nga magkahiusa silang tanan para mas mosutoy ang pagpadas-og sa gipangitang kalambuan.\nMatud pa ni Congressman Jalosjos, susamang mensahe ang iyang gipalanog sa ubang mga kalungsuran sa 3rd district sa gihimong pagpanumpa sa napili nilang mga opisyales sa barangay ug SK sama sa lungsod sa Sibuco. Sa nasayran particular nga nanumpa atubangan ni Congressman Jalosjos didto sa Dakak Park and Beach Resort sa dakbayan sa Dapitan ang mga napiling kapitan sa Sibuco nga dili sakup sa Alliance of Parties for Progress nga maoy nagpakadaug sa mga dagkung barangay sa maong lungsod sa nakalabay nga eleksiyon.\nMatud pa ni Congressman Jalosjos, nanumpa usab sila pagka sakup sa APP. Gitataw sa kongresista nga mahinungdanon kaayo nga sila magkahiusa para makahatag sila ug mas daku nga tingog diha na sa pagpangayo ug mga proyekto. Matud pa sa magbabalaod sa miaging panahon nga bungkag pa ang mga lideres sa ZaNorte naglisud kini sa pagpangayo ug mga proyekto gikan sa nasudnong kagamhanan. Nadeklarar pa hinoon nga maoy pinaka pobre nga probinsiya sa tibook nasud sa tuig 2003.\nSa iyang kabahin si Governor Yebes, mipahibawo usab sa mga napiling opisyales sa Sangguniang Kabataan nga ang kagamhanang probinsiyal karon nagbatun ug programa para pagtabang sa panginahanglan sa ilang sector ang YES o Youth Enhancement Support program para makabatun ang mga SK tarung nga mga proyekto diha sa ilang barangay. Sa samang bahin gidasig ni Governor Yebes ang mga napiling barangay officials nga kinahanglang ilang bawsan ang gihatag nga kumpeyansa sa ilang katawhan nga sila maoy gituboy diha na sa paghatud sa tukmang sirbisyo. (Press Freedom, Vol. XX No. 5)\nPamilya mibasol sa kaluag sa seguridad sa Batasan\nDili pa makadawat hangtud karon ang pamilyang Bustaliño sa nahitabo ni Maan Gale Bustaliño nga apil sa namatay atul sa pagboto sa bomba sa Batasang Pambansa niadtong Martes sa gabii. Si Maan Bustaliño maoy chief of staff ni Congressman Henry Teves sa probinsiya sa Negros nga apil usab ang maong kongresita sa mga nahimong biktima.\nEkslusibong nahinabi sa mga miyembro sa Zamboanga del Norte United Correspondents (ZNUC) ang igsoon ni Maan nga si Abegail Bustaliño Khio. Iyang gisaysay nga nianang martes sa gabii ila na lang nahibaw-an ang balita sa television nga adunay bomba ang miboto sa south wing sa Batasan Complex. Tungod niini natigaw na dayon ang ilang pamilya tungod kay ang opisina ni Maan ang anaa tungod sa maong lugar nga naboto ang bomba. Diha-diha ila gilayong gitawagan si Maan aron pagklaro subay sa mitumaw nilang kabalaka. Mas misamot ang ilang gibating kabalaka sa dihang walay mitubag sa cellphone ni Maan nga ilang gitawagan.\nPipila ka mga gutlo nahibaw-an na lang sa pamilyang Bustaliño nga apil si Maan nga nabothan ug bomba sa dihang gipagawas na sa mga balita sa television ang pangalan sa mga nahimong biktima. Matod pa ni Abegail nga wala usab magdugay nakadawat na sila ug tawag nga nagpahibalo sa nahitabo ni Maan. Wala gililong ni Abegail ang iyang tumang kasuko ngadto sa mga tawo nga naghimo sa maong demonyo nga binuhatan. Alang kaniya unsa may sala sa iyang igsoon nga si Maan, ug kung si Congressman Akbar sa Basilan maoy target sa maong bomba nganong dili man kini maoy ilang sentrohon, usa kini ka timailhan sa terorism. Gibasol usab sa pamilyang Bustaliño ang Philippine National Police ilabina ang mismong mga tinugynan alang sa seguridad palibot sa Batasan Complex.\nDugang saysay ni Abegail nga niadtong Martes sa may alas 3:30 sa kahaponon nadawat niya ang text message gikan kang Maan nga nagpahibalo nga anaa siya sa meeting. Wala niya damha nga mao na diay kadto ang katapusan nga text ni Maan. Si Maan Bustaliño ang siyam na kini ka tuig nga nagsilbing staff ni kanhi Congressman Herminio Teves ug karon maoy chief of staff ni Congressman Henry Teves apo sa maong kanhi kongresista. Ang asawa ni kanhi Congressman Hermino Teves maoy igsoon sa amahan ni Maan Bustaliño.\nBag-o lang usab nga gisaulog ni Maan ang iyang ika 30 ka tuig nga adlaw’ng natawhan niadtong Nobyembre 10, 2007. Sa maong adlaw gi-greet usab ni Abegail si Maan pinaagi sa text uban sa pagpadala niini sa mensahe. Si Maan maoy kinamanghuran sa duha ka mga anak nila ni Mr. and Mrs. Rodolfo Bustaliño.Matod pa ni Abegail nga katapusan nilang kita ni Maan niadto pang Septembre 20 didto na sa kaulohan ug kini ang iyang makita karon nga patay na nga mahibalik sa ilang panimalay.\nGikatakda nga karong adlawa mahidangat sa Dipolog City Airport ang patay nga lawas ni Maan ug kini ang daritso sa ilang pinuy-anan nga anaa nahimutang subay sa dalan Magsaysay kilid sa panimalay ni kanhi konsehal Romy Velasco. Sa milabay’ng semana, ang mga ig-agaw ug si kanhi Governor Dalman ang maoy mi-adto sa Manila aron sa pagkuha sa patay nga lawas ni Maan. Dugang nasayran nga si Maan usa ka regular employee sa kongreso. (Mindanao Star, Vol.III No.42)\nCertificate of occupancy nakalangan pag-operate sa ZaNorte Medical Center\nGitumbok karon ni Gov. Lando Yebes nga ang certificate of occupancy maoy nakalangan alang sa hingpit nga pag-operate sa Zanorte Medical Center nga anaa nahimutang sa barangay Sicayab ning dakbayan sa Dipolog. Kini gipahayag sa gobernador atubangan sa pagpanumpa sa mga bag-ong opisyal sa barangay gikan sa pagka-kapitan, barangay kagawad ug Chairman sa Sanguniang Kabataan sa duha ka lungsod dinhi sa sigundo distrito nga mao ang Roxas ug Jose Dalman.\nMatud pa sa amahan sa probinsiya nga hangtud karon wala pa gihatag sa kagamhanang lokal sa Dipolog ang maong certification nga maoy usa sa mga rikisitos aron mabuksan na ang bag-ong hospital sa probinsiya bisan pa man ug nakompleto na ang requirements nga gisitar alang sa pag-released niini. Sumala pa niya nga kompleto na ang mga kahimanan sa bag-ong hospital, mga doktor ingon man ang mga modumala niini aron makaalagad na kini sa mga katawhan sa lalawigan apan tungod kay hangtud karon wala pa man mo-isyu sa maong certification ang kagamhanan sa Dipolog kini maoy dakung rason nganong wala pa makaserbisyo ang bag-ong hospital sa Zanorte.\n“Para kanako maayo nga mahibaw-an sa katawhan nga ang hospital ready na, ang mga doctor, naa na ang mga kahimanan, pero wala pay certificate of occupancy, ambot ug unsay ilang rason” dugang pahayag sa gobernador. Sumala pa niya nga gilisud-lisud gayud ang probinsiya sa dakbayan sa Dipolog kalabot na sa pagpalogwa sa nahisgutang certificate of occupancy hinungdan nga hangtud karon wala pa mo-operate ang Zanorte Medical Center.\nSa iyang mensahe gibutyag usab ni Vice-Gov. Francis Olvis atubangan sa daghanang opisyal sa barangay nga nanumpa sa ilang katungdanan nga bulahan kaayo ang atong lalawigan nga nakapili ug usa ka gobernador nga maalagaron ug naglantaw gayud sa mga kaayuhan sa katawhan ug kini andam gayud nilang suportahan sa hunta probinsiyal.\nGipahayag usab sa bise gobernador nga karong sunod tuig mogahin siya ug tunga sa milyon ka pesos gikan sa iyang PIF kon Provincial Identification Fund aron ipamalit ug binhi sa humay ug mais ug kini iyang ipanghatag sa mga mag-uuma sa tibook sigundo distrito. Sila si Gov. Lando Yebes ug bise gobernador Bebie Olvis nagkahi-usa sa ilang mga baruganan nga mao ang tinud-anay nga pagserbisyo sa mga katawhan sa probinsiya sa Zamboanga del Norte. (RENZ, Mindanao Star, Vol.III No.42)\nMga na-admit sa ospital sa Manukan tungod sa diarrhea gi aksyonan!\nGipaklaro karon ni Dra. Carmencita P. Icao, Provincial Health Officer sa Integrated Provincial Health Office nga di tinuod nga aduna’y daghanang kaso sa diarrhea nga mga pasyente ang nahilandig sa Manukan District Hospital karong bag-o pa lamang.\nMatud pa ni Dra. Icao nga tinuod sa nakalabay nga bulan adunay daghanang nahilandig sa tambalanan sa lungsod sa Manukan tungod sa “kalibanga” diin, gihimoan gilayon nila kini’g makuting imbestigasyon kon unsay hinungdan sa maong insedente. Gikahibaloan nga nasayran sa investigating team sa buhatan sa maayong panglawas nga tungod sa pagkilaw sa isda gikan na sa kasubaan, paggawas sa hugaw sa tawo ngadto na sa suba dayon kan-on na usab isda ang hugaw sa tawo nga nagdala og “bitok” maoy hinungdan sa nahiagumang kalibanga sa katawhan particular na ang barangay Lumaping, Jose Dalman.\nSi Dra. Icao namahayag nga human sa maong hitabo ang buhatan sa Provincial Health Office inabagan sa Rural Health Office, ang mipahigayon kinig pagpanghatag og 54 ka mga water shell sa Barangay Lumaping,Jose Dalman ug sa mga kasilingang dapit niini aron malikayan ang maong sakit nga sagad nahiaguman sa mga katawhan niini.\nDugang pa sa Hepe sa maayong panglawas ning probinsya nga angayang mopagawas gayod ang tawo sa insaktong dapit kon Comfort Room ug dili hugaw-hugawan ang kasubaan aron malikayan ang sakit nga motakboy sa tawo. Subay niini, dako ang pasalamat niini ni Dra. Icao ngadto na ni Barangay Lumaping Kapitan Felipe Cuenca ug ni Gov. Rolando E. Yebes nga miayuda usab sa gipahigayong aksyon sa Provincial Health Office. (Mindanao Star, Vol.III No.42)\nbag-ong napiling opisyales nanumpa\nNanumpa kaniadtong Nobyembre 12 ang mga bag-ong napili nga mga opisyal sa lungsod sa Roxas ug Jose Dalman ning lalawigan atubangan ni Gov. Rolando Yebes ug Vice Governor Olvis didto sa Plenary Hall, ZN Convention & Exhibition Center. 20 ka mga kapitanes uban ang mga kagawad ug 19 usab ka mga SK Chairmen ug SK Councilors sa lungsod sa Roxas ang pormal nga nanumpa sa ilang katungdanan isip bag-ong mga napiling mga opisyal sa ilang tagsa-tagsa ka mga barangay. Samtang 8 usab ka mga kapitanes ug mga kagawad apil niini ang 11 ka mga SK Chairmen ug SK Councilors ang nanumpa sa lungsod sa Jose Dalman kagahapon.\nSa pakigpulong ni Gov. Yebes, iyang gipasalamatan ang maong mga opisyales sa pagsuporta sa iyang mga programa nga gihatod ngadto sa mga hilit nga kabaranggayan diin gikahimuot usab sa mga katawhan ang iyang mga nahimong kaayuhan sa tibuok lalawigan. Gusto sa gobernador nga ipatunhay ang panaghiusa sa tanang mga opisyal dinhi sa Zamboanga del Norte tungod kay naila na kita sa Pilipinas tungod sa iyang paningkamot nga mabaligya ang probinsya ngadto sa ubang dapit ma lokal man o sa gawas sa nasud.\nNanghinaot ang gobernador nga ang pagtapon sa mga opisyales sa duha ka mga lungsod kinasingkasing unta aron mapalambo pa ang lalawigan sa Zamboanga del Norte. Iyang dakong garbo usab nga wala gayud siya naglantaw sa bulok sa politika kay ang lungsod sa Roxas bisan dili iyang mayor iya kining nabuboan ug mokapin sa 36 milyones nga mga proyekto ug 23 milyones balor nga mga proyekto usab ang nahatag sa lungsod sa Jose Dalman bisan mayorya kaniadto sa mga kapitan ang wala musuporta sa gobernador sa 2004 ug 2007 nga piniliay.\nDugang pa sa gobernador, nga sa iyang ikaduhang termino tutokan niya ang programang panginabuhian pinaagi sa HI-GREEN program ug uban pang mga programa. Gihatagan usab ug dakong pagtagad sa gobernador ang bag-ong napili nga mga SK Chairmen ug SK Councilors, nga tipik usab sila sa iyang Youth Enhancement Support Program nga naghatod ug maayong programa sa mga kabataan sama sa scholarship grant ug sports development nga gisugdan na sa kasamtangang administrasyon sukad sa unang termino ni Gov. Yebes.\nSa kabahin ni Vice Gov. Olvis, ang segundo distrito na lang ang wala magkahiusa, apan wala kini nila pasagdi tungod kay gibubo usab sa adminitrasyon ang mga infrastructure projects ug uban pang programa alang sa mga kabus nga katawhan. Dugang pa sa gobernador ug bise-gobernador nga mas dako sila ug mahatag nga pahat kay sa mga kongresista nga makahatag lang ug 70 milyones ka pesos gikan sa ilang CDF kompara sa probinsya nga makahatag ug sobra sa 1 ka bilyon ka pesos. Sa pamahayag ni BM Cedric Adriatico, kuyog ug kauban gayud ang bugtong itusok sa mga kasingkasing sa mga opisyal aron magskahiusa kini sa usa ka tumong nga mapalambo ang lalawigan.\nSi Hon. Teresita Aseniero sa Lower Irasan sa Roxas ug Hon. Fulgencio Lerin sa Tabon, Jose Dalman pulos napili nga mga bag-ong kapitan nga dili na kinahanglan nga magpalingla ang mga opisyales ug kwarta aron motapon sa usa ka partido kun dili tan-awon unta sa mga opisyal ang maayong plano alang sa ilang mga barangay sama sa gihimo ni Gov. Yebes ug Olvis nga wala magpihig daog o pilde man sila apan gipabaha gihapon ang daghang mga mehoras sa 691 ka mga barangay sa tibuok lalawigan.\nMosubra sa 300 ka mga opisyales sa Roxas ug Jose Dalman ang nanumpa ug mipasilong sa bando sa APP kaniadtong Nobyembre 12. Gihatagan usab ug oras aron mapadayag sa mga Chief of Offices ang mga maayong programa sa gobernador sama nila ni Ms. Maybel Bustaliño sa OPA, Ms. Grace Marylen Sabal sa PSWDO, Engr. Ramon Ochotorena, ug Provincial Atty. Jes Gal Sarmiento Jr. (Mindanao Star, Vol.III No.42)\nTungod sa sobrang selos!\nNursing student sa DMC gipatay sa iyang ka live-in\nNakabsan sa iyang kinabuhi ang usa ka Graduating Nursing Student sa Dipolog Medical Center human nahiagum sa daghanang tusak-tusak sa mga samad-dinunggaban sa iyang lawas sa dihang giluba sa iyang ka live-in partner sulod sa gimanehong service multi cab didto sa may national highway sa Barangay Turno ning dakbayan niadtong biyernes sa gabii.\nAng biktima nga molam-pos na unta sa iyang pagtungha sa nursing sa DMC sunod tuig nailhan nga usa ka Ranor Bonjoc y Pon, 28 anyos, dalaga ug lomolop-yo sa lungsod sa Jose Dalman, Zamboanga del Norte. Pasiunang imbestigasyon sa Dipolog PNP mibutyag nga pasado alas 8:00 ang takna sa gabii ang elemento sa kapolisan pinaagi nila ni PO3 Talaid, PO3 Tabiliran ug PO3 Bilas mirespondi sa maong mangilngig ug madu-guong kremin ang milampos pagsikop sa principal nga mamumuno giilang usa ka Gerald Dalman Y Zamoras, 30 anyos, ulitawo ug taga- Barangay Poblacion sakop sa lungsod sa Jose Dalman ning lalawigan. Si Dalman maoy gitudlong responsabli sa pagpatay sa biktima.\nSa initial nga imbestigasyon sa otoridad nasayran nga ang duruha nagkuyog pa kini ug sakay sa suzuki double cab nga gipanag-iyahan sa biktima. Matud pa nagkalalis ug nagka-irgo ang duruha sulod sa maong sakyanan ug misampot sa ilang mainit nga panag-away. Sumala pa nga ang hinungdan sa ilang panaglalis kabahin na sa ilang personal nga kinabuhi ug relasyon agi sa tumang pagsilos. Apan sa tanto-tanto nilang panag-irgo ang suspek walay daghang langan ang miluba-luba kini sa biktima sa makadaghan nga higayon ginamit ang kutsilyo. Sigon sa report, human sa krimen ang suspek nga si Dalman mao ra usab ang nagdala sa biktima didto sa tambalanang probinsyal aron kapatam-balanan. Apan human sa pipila ka gutlo ang milabay ang biktima nga si Bonjoc nakabsan sa iyang kinabuhi gumikan sa mga grabing samad – dinunggaban nga naangkon sa iyang kala-wasan.\nNarekober sa mga otoridad diha sa crime scene sulod sa multi cab mao ang usa ka stainless knife nga adunay gitas-ong pito ka pulgadas ug nagkabulit pa kini sa dugo sa biktima. Nasayran si Bonjoc dunay usa ka anak, tinun-an sa Dipolog Medical Center ug graduating kini sa kursong Nursing karong umalabot Marso 2008. Ilang gituhuan nga usa sa mga motibo sa naasoy’ng insidenti mao lamang ang tumang pagpangabugho sa suspetsado ngadto sa biktima. Sa pagkakaron si Dalman anaa karon gibalhug sa bilangguan sa Dipolog PNP ug gihikay na ang kasong pagpatay nga ipasaka sa korte. (The New Nandau, Vol. XVII No.19)\nBOD Adaza nakakuha ug TRO\nHinoon gipaklaro ni Judge Ruiz nga ang TRO dili ‘final and executory’ tungod kay mahimo pa kining mabakwi sa National Electrification Administration. Matud sa hukmanan, ang issue ni Adaza kabahin sa iyang ‘qualification or disquali-fication’ ang naglambigit kini sa ‘question of law’ diin ang korte mao lamang ang makaresolbar niini. Ang Election Committee sa ZANECO nga gilangkoban nila ni Violeta L. Belotendos, Leonora I. Timtim, ug Eduardo B. Castor ang gimandoan sa hukmanan nga dili una ipatuman ang ‘findings’ sa screening committee pinitsahan ug Nobembre 10, 2007 nga nag-disqualify ug nagwagtang sa pangalan ni Adaza sa Official List of Candidates sa posisyon pagka Board of Director sa ZANECO District VII; ug pag-apil niini sa pangalan sa petitioner sa official list of candidates sa pagka Board of Director alang sa piniliay.\nAng TRO mo-epekto lamang sulod sa byenti ka adlaw.\nUsa sa mga rekesitos nga isukip ug ipataban sa Certificate of Candidacy mao ang mga clearances gikan sa Provincial Prose-cutor, sa PNP, Finance Department sa ZANECO ug uban pa. Ang maong mga clearance nga gikinahanglan isip maoy pagpa-ila nga ang usa ka kandidato dunay “good standing” ug wala makonbikto sa kasong giatubang. Apan gumikan kay si Adaza nakonbikto sa iyang kaso, kini maoy gibasehan nga dili siya mo-qualify nga makapartisipar sa pagpapili sa umalabot nga eleksiyon.\nSigon sa election guide-lines ug sa by laws sa ZANECO, lima ka adlaw sa dili pa ikapahigayon ang piniliay dawaton ang unsa man nga protesta apan si Adaza wala misubmiter sa iyang counter affidavit o kaha protesta kabahin sa iyang disqualification sa eleksiyon. Mrs. Violeta Belotendos, membro sa screening com-mittee ug maoy in-charge sa pagpahigayon sa piniliay ang mikonpermar sa findings nga si Adaza na-disqualify sa iyang kandidatora pagka Board of Director sa eleksiyon.\nNasayran nga ang mga membro sa screening com-mittee gilangkoban nila ni Leonora Timtim, Violeta Belotendos ug Engr. Eduardo Castor. Apan si Castor gikatahong mi-ihibit sa gipakanaog nga findings. Sigon sa talaan sa mga kandidato pagka Board of Director, bugtong si Antonio Liao nalang ang nakabutang sa final list of candidates. Atol sa Board Meeting sa hunta directiba sa koope-ratiba sa elektrisidad, nawas-awasan ug gilabhan ug kasaba ni Mrs. Adaza si Mrs. Belotendos sa dihang gituki sa mga membro sa Board of Director ang migawas nga findings sa screening committee.\nMatud ni Belotendos, ang ilang findings nagabase lamang sa by laws and guidelines alang sa quali-fication ug disqualification sa usa ka kandidato diin sa clearance gikan sa Provincial Prosecutors Office ug sa nahipos nilang kopya sa desisyon sa korte, si Mrs. Adaza nakonbikto sa kasong “theft of minerals” niadtung 1997, ug kini maoy ground nga siya ma-disqualify. Gipaklaro sa Information Services Manager nga ang hunta direktiba dili makabakwi ug makapa-usab sa findings sa screening committee gumikan kay ilawom sa by laws and election guidelines, ang makadeterminar sa usa ka kandidato kon kini mo-qualify ba o dili sa paglansar, ang gahum iya lamang sa maong komitiba. Ang Board of Director walay gahum nga maka revoke sa findings sa screening committee.\nHinoon gipahayag ni Mrs. Belotendos nga andam nilang tubagon ang order sa korte atubangan sa petition nga giduso ni Mrs. Adaza. Kagahapon ang ZANECO pinaagi sa mga membro sa screening com-mittee mipahibawo nga apil si Mrs. Aristela B. Adaza sa final list of qualified can-didates sa eleksiyon human giluwatan sa korte ang Tem-porary Restraining Order. (The New Nandau, Vol. XVII No.19)\nCity Hall nakalangan pagsugod sa iyang operasyon kay wala pa gi-isyu ang occupancy permit sa CBO Medical Center andam na apan…\nAndam na ang tanan alang sa iyang operasyon ang Zamboanga del Norte Medical Center apan ang nakahinagbo sa kalangan mao ang occupancy permit nga hangtud karon wala pa gihatag sa kagamhanang lokal sa dakbayan sa Dipolog.\nKini ang gipamahayag ni Governor Rolando Yebes samtang iyang gipahibawo atubangan sa mga barangay opisyales sa mga lungsod sa Roxas ug Jose Dalman atol sa mass oathtaking ceremony niining semanaha nga ang Zanorte Medical Center iyang gihalad alang sa mga katawhan sa probinsya. Matud niya, ang bag-ong tambalanan andam na sa iyang operasyon gumikan kay kompleto na kini sa tanang gikinahanglan gikan sa mga doktor ug aparatus apan dili pa maka-operate gumikan kay ang nahimong babag mao ang Dipolog nga nagmagahi sa pag-isyu ug occupancy permit nga maoy usa sa mga requirements alang sa iyang operasyon.\nZaNorte Medical Center andam na apan…\nAlang sa gobernador, usa ka timaan nga paglisod-lisod ang gibuhat sa City Hall diha sa paglangan sa pagpalugwa ug occupancy permit hinungdan nga hangtud niining bahina dili pa gayud puwede mabuksan sa iyang operasyon ang bag-ong tambalanan sa Sicayab.\n“Dili lang nako ma-ablihan karon kay gilisodlisod ko sa siyudad sa Dipolog sa ilang certificate of occupancy kay dili paman sila mohatag nako.” Matud ni Governor Yebes gusto niya ipahibawo sa mga katawhan sa Zamboanga del Norte nga ang bag-ong hospital sa Sicayab “ready na” kay naa na ang mga doctor, kahimanan, “pero wala pay certificate of occupancy kay…ambot unsang rasona,” nagkanayon ang gobernador.\nBoard Member Cedric Adriatico mipahayag nga dili na kaakohan sa buhatan sa gobernador ang pagkuha sa certificate of occupancy kay iya kining trabaho ug responsibilidad sa contractor nga maoy nagtrabaho sa ospital. Mao usab kini ang gipadayag nga obserbasyon ni Atty. Rafael Cabanlit, Provincial Administrator sa dihang gibutyag sa gobernador nga gilisod-lisod ang iyang buhatan diha sa paglukat sa maong permiso.\nMatud ni Cabanlit, ang adunay tahas sa paglukat o pagkuha ug occupancy permit ngadto sa City Building Official sa City Hall mao ang Metropolis Construction kay maoy nagtrabaho sa maong edipisyo. Sumala ni Cabanlit, subayon sa taga CBO ang edipisyo nga gitrabaho sa contractor nga ug kini makapasar ayha ihatag ang certificate of occupancy.\nBoard Member Adriatico nagkanayon nga sila sa probinsya maghulat nalang kanus-a iturn-over sa contractor ang maong proyekto ug kini ilang pagadawaton nga limpyo na ang tanang dokumento nga gikinahanglan kay dili trabaho sa buhatan sa gobernador ang paglukat ug mga clearances kabahin sa engineering works gawas lamang sa permit to operate nga pagaluwatan sa Department of Health. (The New Nandau, Vol. XVII No.19)


ABS CBN Cebu: Arangkada of Leo Lastimosa for August 2, 2010\nSeguridad ni Gwen\nDakong kalibogan ang seguridad ni Gobernador Gwen Garcia. Sa mga lagda sa PNP, upat ray kinadaghanang polis nga madestino pagbantay niya. Apan niangkon ang kadagkoan sa CPPO nga unom ka polis ang iyang guwaardiya. Kon tuohan si Bise gobernador Greg Sanchez, 16 ka polis ang kuyog sa gobernadora.\nKon ang ubang mga kaatbang ni Garcia sab ang paminawon, duha ka trak sa mga polis ang kanunayng kuyog sa iyang convoy sa pagduaw sa nagkalainlaing mga dakbayan ug kalungsoran sa Sugbo. Si CPPO Chief Erson Digal ni-um-om sa responsibilidad sa kadaghan sa mga polis nga iyang gipakuyog ni Garcia nga, niya pa, isog nga nakig-away sa mga rebeldeng komunista.\nUnsa pa may gihuwat ni PRO 7 Chief Lani-O Nerez pagpatuman sa iyang pasalig nga kuhaon ang naghinobrang mga polis gikan sa delegasyon ni Garcia? Kana kon, lahi ni Digal ug sa ubang opisyal sa kapolisan, tinuod ang iyang pangangkon nga wa siya mokurog ni Garcia.\nHinaot nga ipatuman gyong Nerez ang lagda nga naghigpit sa gidaghanon sa security escorts sa mga politiko. Di lang tungod sa reklamo ni Sanchez. Kon dili, ug labi na, tungod kay nagnihit nang daan ang mga polis. Ug di makiangayon alang sa Sugbuanong mga magbubuhis nga di sila kapanalipdan batok sa krimen tungod lang sa mga politiko nga mahadlok sa ilang kaugalingong anino.\nMakapahibung ang pagtangkil ni Garcia og daghang mga polis sa iyang lakaw. Kay siya ra man sab ang nangangkon nga gipangga ug gihigugma siya sa mga Sugbuanon. Unsaon man pagpabatyag sa mga Sugbuanon ang ilang gugma ngadto niya kon padayon nga libotan sa daghang guwardiyang polis?\nPosibleng katin-awan mao ang pasangil sa iyang mga kaatbang nga "scripted" ang tanan niyang suruy-suroy: Gikan sa mga bata (nga ambot nganong gitugotang mopalta sa klase) nga mosab-ong niyag buwak ngadto sa mga tiguwang nga maghilak nga moggakos niya (nga di tugotang moukang dayon kay tingalig wa kabantay ang kuyog baboy sang mga maniniyot).\nLaing kahibulongan sa seguridad ni Garcia: Nganong iya mang kamaguwangang anak nga si Paolo (kinsa gitumbok sang may police escorts bisan di angay) ang gikonsulta sa kapolisan sa seguridad sa gobernadora ug sa matang sa mga armas nga ilang paliton tungod lang sa lapad niyang kasinatian sa airsoft?\nAngayng pahinumdoman si Garcia nga ang labing epektibong seguridad, batok sa NPA o ni bisan kinsa, mao ang maayong pagduma sa kagamhanan. Sama sa paghatag og kuwentada sa tanan niyang mga transaksiyon. Ug paghunong na og panginsulto sa kapolisan. Pinaagi sa pagpugos nila pagpaminaw ug payangu-yango sa iyang liwat. Kinsa, gawas sa iyang kasinatian sa gubat nga duwaduwa ug pagtigom og duwaang mga armas, gipasanginlan nga nangulata sa guwardiya sa security agency sa iyang inahan.  leo_lastimosa@abs-cbn.com\nposted by cebu @ 4:22 PM


Seramiko Shell Essential Car diffuser - Outstanding Design & Paghimo Co., Ltd\nPabrika Site Photo\nhumot nga kandila\nOil burner / lana linkoranan\nSupplier Alibaba Gold\nbildo ultrasonic kahumot diffuser\nSeramiko ultrasonic misters\nSilicone kahumot diffuser\nMetal aromatherapy misters\nPlastic importante diffuser sa lana\nGlass scented kandila\nSeramiko humot nga kandila\nMetal scented kandila\nSola bulak diffuser\nKahoy nga difffuser\nNagbitay sakyanan diffuser\nImportante nga lana sakyanan diffuser\nElectrical sakyanan kahumot diffuser / USB sakyanan diffuser\nImportante nga lana alang sa kahumot diffuser\nImportante nga lana alang sa nga tangbo diffuser\nImportante nga lana alang sa mga linkoranan sa lana\nImportante nga lana alang sa Room Spray\nElectrical lana burner\nSeramiko lana burmer\nSemento sa lana burner\nPanimalay » Produkto » Car diffuser » Importante nga lana sakyanan diffuser\nCebuano News Products\nsakyanan hangin freshener hulongawan clip ag\n60g 6 Mga tipik scented kandila Pagtakda ug Klarong mga kandila Ja ...\nbildo nga kahumot diffuser\nFleshy bulak natural nga kahumot bulak diffuser\nGlass ultrasonic Aroma diffuser\nMoisesnong Glass ultrasonic aromatherapy diffuser\nWhite Marmol ultrasonic aromatherapy diffuser\nUltrasonic Glass Art Aroma diffuser\nBlue Moisesnong Glass Aroma diffuser\npangdekorasyon Ceramica naghupot sa kandila sa talo\nSeramiko Shell Essential Car diffuser\nKahumot diffuser sa sakyanan lang clip sa Essential Oil diffuser sa usa ka hulongawan, ug himoa nga kini moadto sa trabaho. Padayon sa inyong mga sakyanan outlet nga magamit alang sa imong telepono pinggan o sa uban pang mobile devices.\nFOB Price: US $0.5 - 9,999 / piraso\nMin.Order Gidaghanon: 100 Piraso / Piraso\nSupply Abilidad: 10000 Piraso / piraso kada Month\nTermino pagbayad: L / C,D / A,D / P,T / T\nSend email kanato\nKahumot diffuser sa sakyanan\nLamang clip sa Essential Oil diffuser sa usa ka hulongawan, ug himoa nga kini moadto sa trabaho. Padayon sa inyong mga sakyanan outlet nga magamit alang sa imong telepono pinggan o sa uban pang mobile devices.\nKahumot Car diffuser\nKahumot diffuser Car\nsakyanan essentail sa lana diffuser\nsakyanan importante diffuser\nHumidificateur electronic kahumot diffuser\nElegante nga migahi Glass Kahoy nga Lily diffuser\nElectric Aroma Car diffuser\nLuxury Black Glass LED Mahumot nga kandila\nbuilding 1, No.898, Jianchuan Road, Shanghai ,200240\nphone: +86 18621693186\nAlang sa mga pangutana mahitungod sa atong mga produkto o pricelist, palihug mobiya sa imong email kanato ug kita sa paghikap sa sulod 24 mga oras.\nInquiry Kay Pricelist\nKanunay pagbuhat sa imong labing maayo nga . unsa ang imong pagtanom karon, ikaw ani sa ulahi-Gikan sa Lucy\nOutstanding Team , Lakaw Lakaw Lakaw!!! (Pagpadako + Tourism )\nkaron, kita nagtrabaho sa tingub usisa "kon sa unsang paagi sa tingub" sa uban sa atong team. Kami on pinaagi sa mga kalisdanan nga lakang sa lakang ug sa katapusan nakab-ot nga kalampusan. Outstanding Team Ikaw mao ang labing maayo nga!...\n© Copyright - 2010-2019 : Outstanding design ug paghimo co., ltd Tanang Katungod Nakareserba.


Kitang tanan makahimo nga mas makanunayong moapil sa misyonaryo nga buhat pinaagi sa pag-ilis sa atong kahadlok og tinuod nga hugot nga pagtuo.\nSaysenta og upat ka tuig sumad karong Septyembre, miuli ko gikan sa akong misyon sa England. Tulo ka adlaw gikan sa pag-abut, mitambong ako og Hello Day dance didto sa Unibersidad sa Utah uban sa akong higala. Iya kong gisultihan kabahin sa usa ka maanyag nga babaye nga 2nd year sa kolehiyo nga ginganlan og Barbara Bowen, nga iyang gihunahuna nga angay nakong mahimamat. Gikuha niya siya ug gipailaila kami, ug misugod kami og sayaw.\nSa kawalay swerte, kini maoy gitawag kaniadto og “tag dance,” nga nagpasabut nga imong ikasayaw ang babaye hangtud lang nga may laing tawo nga motapik sa imong abaga og mopuli nimo. Si Barbara masadyaon ug inila, busa nakasayaw lang ko niya og wala moabut og minuto sa dihang laing batan-ong lalaki ang mitapik kanako.\nKana dili nako madawat. Kay nakat-unan man nako ang importansya sa follow-up diha sa akong misyon, gipangayo ko ang iyang numero sa telepono ug gitawgan siya sa sunod dayon nga adlaw aron makig-date kaniya, apan busy siya sa eskwelahan ug sosyal nga mga kalihokan. Maayo gani, ang akong misyon mitudlo kanako nga magmakanunayon bisan atubangan sa kadismaya, ug ako sa kadugayan nakatakda og date. Ug kana nga date nasundan pa og uban. Hinoon niadto nga mga date nakumbinsir ko siya nga ako lamang ang tinuod ug buhing returned missionary—sa labing minos kutob nga may kalabutan kaniya. Karon, 64 ka tuig ang milabay, may pito ka anak, daghang apo ug apo sa tuhod kinsa nagbarug nga ebidensya sa importanting kamatuoran nga bisan unsa ka importante ang imong mensahe, ikaw dili makahigayon sa paghatag niini kon walay makanunayon, magpadayon nga follow-up.\nKini mao tingali nganong gibati ko ang tataw nga hunahuna sa pag-follow up karon sa duha sa akong mga mensahe sa miaging mga kinatibuk-ang komperensya.\nSa Oktubre 2011 nga komperensya, akong giawhag nga atong hinumduman kining importanting mga pulong sa Ginoo: “Kay sa ingon ang akong simbahan pagatawgon sa katapusan nga mga adlaw, gani Ang Simbahan ni Jesukristo sa mga Santos sa Ulahing mga Adlaw.”1\nUban niini nga mga pulong, gitataw sa Ginoo nga dili lamang kini usa ka pormal nga ulohan apan ang pangalan usab diin ang Iyang Simbahan pagatawgon. Tungod sa Iyang tataw nga pahayag, kita kinahanglan nga dili motawag sa Simbahan og bisan unsang lahi nga pangalan, sama sa “Mormon Church” o “LDS Church.”\nAng pulong nga Mormon angay nga magamit sa ubang kahulugan nga nagpasabut sa mga miyembro sa Simbahan, sama sa mga pioneer nga Mormon, o sa mga institusyon, sama sa Mormon Tabernacle Choir. Ang mga miyembro sa Simbahan naila pag-ayo isip mga Mormon, ug sa pakigsagol sa uban nga dili sa atong tinuohan, kita mahimong motawag sa atong mga kaugalingon nga mga Mormon, kon atong sumpayan kini sa hingpit nga pangalan sa Simbahan.\nKon ang mga miyembro makat-on sa paggamit sa hustong pangalan sa Simbahan kalabut sa pulong nga Mormon, kini mohatag og gibug-aton nga kita mga Kristiyano, mga miyembro sa Simbahan sa Manluluwas.\nMga kaigsoonan, atong i-follow up ug mag-anad sa kaugalingon nga kanunayng klarohon nga kita sakop sa Ang Simbahan ni Jesukristo sa mga Santos sa Ulahing mga Adlaw.\nAng ikaduhang mensahe nga akong gibati nga kinahanglan nga akong i-follow up gihatag kaniadto lang gyud nga milabay nga kinatibuk-ang komperensya, sa dihang giawhag ko ang mga miyembro sa pag-ampo nga magiyahan ngadto sa dili mominos og usa ka tawo kinsa ilang maimbitar sa pagkat-on mahitungod sa gipahiuli nga ebanghelyo sa wala pay Pasko. Daghang miyembro sa Simbahan mipakigbahin kanako og pipila ka espesyal nga mga kasinatian isip sangputanan sa ilang pagpangayo sa Ginoo og mga misyonaryong mga oportunidad.\nUsa ka returned missionary, sama pananglit, nag-ampo sa piho nga magiyahan ngadto “sa usa ka tawo” nga iyang ikasulti. Ang pangalan sa kanhiay kauban sa klase sa kolehiyo misantop sa iyang hunahuna. Iyang gipangita siya sa Facebook, ug iyang nahibaloan nga siya nag-ampo alang sa katuyoan ug kahulugan sa iyang kinabuhi. Ang iyang pag-follow up naatol gyud sa panahon nga siya nagpangita sa kamatuoran, ug sa pagka-Disyembre gibunyagan siya.\nDaghang susama nga mga pag-imbitar gi-report ngari kanako, apan pipila lang ka mga tawo ang mi-follow up sama sa gibuhat niini nga brother.\nAko usa ka hugot nga magtutuo sa follow-up nga baruganan. Sama sa gisulti diha sa giya sa misyonaryo nga Isangyaw ang Akong Ebanghelyo, “ang paghatag og pagdapit nga walay pag-follow up sama ra sa misugod og usa ka biyahe unya wala kini tiwasa, o pagpalit og usa ka tiket sa usa ka konserto unya wala moadto sa teyatro. Kon wala ang pagkompleto sa aksyon, ang pasalig walay unod.”2\nAng Isangyaw ang Akong Ebanghelyo nagtudlo sa tanan dili lamang unsaon sa pag-imbitar apan unsaon usab ang pag-follow up sa atong mga imbitasyon. Ang katuyoan sa misyonaryong buhat gipasabut isip ang pag-imbitar sa “uban sa pagduol ngadto kang Kristo pinaagi sa pagtabang kanila nga makadawat sa gipahiuli nga ebanghelyo pinaagi sa pagbaton og hugot nga pagtuo kang Jesukristo ug sa Iyang Pag-ula, paghinulsol, pagpabunyag, pagdawat sa gasa sa Espiritu Santo, ug paglahutay hangtud sa katapusan.”3\nAng pag-imbitar tinud-anay nga kabahin sa proseso. Apan timan-i nga aduna pay daghan sa misyonaryo nga buhat alang sa mga miyembro kay sa yano lamang nga paghatag og imbitasyon sa mga tawo sa pagpaminaw ngadto sa mga misyonaryo. Kini naglakip usab sa pag-follow up sa mga misyonaryo sa pag-ugmad sa hugot nga pagtuo, sa pagpadasig sa paghinulsol, sa pagpangandam alang sa paghimo og mga pakigsaad, ug sa paglahutay hangtud sa katapusan.\nKining follow-up nga baruganan gihulagway diha sa basahon sa Mga Buhat:\n“Unya si Pedro ug si Juan nagkuyog sa pagsaka sa templo sa takna sa pag-ampo. …\n“Ug didtoy gidala nga usa ka lalaki nga bakul sukad pa sa iyang pagkahimugso, nga sa adlaw-adlaw didto gibutang sa pultahan sa templo nga ginganlag Pultahang Matahum, aron sa pagpalimos kanila nga nanagpanulod sa templo;\n“Sa pagkakita niya kang Pedro ug kang Juan nga nagpaingon na sa sulod sa templo siya nangayo kanilag limos.\n“Ug si Pedro, kinuyogan ni Juan, mitutok ug miingon kaniya, Tan-aw kanamo.\n“Ug siya naminaw kanila, nagpaabut nga adunay madawat gikan kanila.\n“Apan si Pedro miingon kaniya, ako walay salapi o bulawan, apan sa ania kanako hatagan ko ikaw: Sa ngalan ni Jesukristo nga Nazaretnon, paglakaw.”\nGamhanan kana nga imbitasyon gikan sa suluguon sa Ginoo, dili ba? Apan wala mohunong si Pedro diha sa imbitasyon. Ang kasulatan nga asoy nagsulti kanato sa sunod nga “iyang gikuptan siya sa tuo nga kamot, ug gialsa: ug diha-diha nabaskog ang iyang mga tiil ug mga buolbuol.\n“Ug sa pag-ugpo pa niya siya nakatindog, ug nakalakaw, ug kuyog kanila nga misulod sa templo, naglakaw, ug nagluksolukso ug nagdayeg sa Dios.”4\nSa lain nga pagkasulti, si Pedro wala lamang naggamit sa iyang awtoridad sa priesthood ug nag-imbitar sa tawo sa pagtindog ug sa paglakaw. Iya usab nga gi-follow up ang iyang imbitasyon pinaagi sa pagkab-ut ngadto sa tawo, paggunit kaniya sa tuong kamot, pag-alsa kaniya, ug paglakaw sulod sa templo uban kaniya.\nNianang diwa sa ehemplo ni Pedro, mosugyot ako nga kitang tanan makahimo nga mas makanunayong moapil sa misyonaryo nga buhat pinaagi sa pag-ilis sa atong kahadlok og tinuod nga hugot nga pagtuo, pag-imbitar og usa ka tawo nga dili mominos kausa sa tulo ka bulan—o upat ka higayon kada tuig—nga tudloan sa full-time nga mga misyonaryo. Andam sila sa pagtudlo pinaagi sa Espiritu, uban sa sinsero ug kinasingkasing nga inspirasyon gikan sa Ginoo. Mag-uban kitang maka-follow up sa atong mga imbitasyon, motabang sa uban, mobayaw kanila, ug mogiya kanila sa ilang espiritwal nga panaw.\nAron sa pagtabang kaninyo niini nga proseso, giimbitar ko ang tanang miyembro, walay pagsapayan sa inyong calling karon o pagkaaktibo sa Simbahan, sa pagbaton og kopya sa Isangyaw ang Akong Ebanghelyo. Kini anaa sa atong mga sentro sa tig-apud-apud ug sa Internet usab. Ang bersyon sa internet mabasa o ma-download nga walay bayad. Kini usa ka giya nga basahon alang sa misyonaryo nga buhat—nga nagpasabut nga kini giya nga basahon alang kanatong tanan. Basaha kini, tun-i kini, ug dayon gamita unsay inyong nakat-unan aron sa pagtabang kaninyo sa pagsabut kon unsaon pagdala og mga kalag ngadto kang Kristo pinaagi sa imbitasyon ug follow-up. Sama sa gisulti ni Presidente Thomas S. Monson, “Karon ang panahon sa mga miyembro ug misyonaryo sa pagtinabangay, sa pagtambayayong, sa paghago diha sa ubasan sa Ginoo sa pagdala og mga kalag ngadto Kaniya.”5\nSi Jesukristo mitudlo sa iyang mga disipulo:\n“Daghan unta ang anihon, apan diyutay ra ang mga mamumuo;\n“Busa pangamuyo kamo sa Ginoo sa anihon, nga makapadala unta siyag mga mamumuo ngadto sa iyang anihon.”6\nGitubag sa Ginoo kana nga pag-ampo sa atong panahon uban sa labing daghan nga full-time nga mga misyonaryo sa kasaysayan sa kalibutan. Niining bag-ong pagdaghan sa matinud-anong mga mamumuo, ang Ginoo naghatag kanato og laing oportunidad sa pagtabang Kaniya diha nianang dako nga pag-ani og mga kalag.\nAdunay sayon nga mga paaagi alang sa mga miyembro aron sa pagtabang ug sa pagsuporta sa atong talagsaon nga mga misyonaryo. Sama pananglit, inyong masultihan ang mga misyonaryo nga kamo nagtuon sa Isangyaw ang Akong Ebanghelyo ug pangutan-a sila sa pagpakita kaninyo unsay ilang nakat-unan sa ilang mga pagtuon. Samtang kamo makigbahin sa usag usa, dugang nga pagsalig tali sa mga miyembro ug full-time nga mga misyonaryo siguradong mapalambo, sama sa gisugo sa Ginoo.\n“Apan nga ang matag tawo unta mamulong sa ngalan sa Dios ang Ginoo, gani ang Manluluwas sa kalibutan.”7\nUg “Tan-awa, Ako mipadala kaninyo sa pagpamatuod ug pagpasidaan sa mga katawhan, ug matag tawo kinsa napasidan-an magpasidaan sa iyang silingan.”8\nMga kaigsoonan, makahanduraw ba kamo sa epekto kon ang pamilya ug mga higala molakip sa mga butang nga ilang gikat-unan gikan sa personal nga pagtuon sa Isangyaw ang Akong Ebanghelyo diha sa ilang mga sulat ug mga email ngadto sa ilang full-time nga mga misyonaryo? Makahunahuna ba kamo sa mga panalangin nga moabut sa mga pamilya kon mas mahibaloan ug mas masabtan nila unsa ang tun-an ug itudlo sa ilang mga anak diha sa ilang mga misyon? Gani makasugod ba kamo sa pagtugkad sa talagsaong pagdagaya sa matubsanong grasya nga maato, sa indibidwal ug sa kadaghanan, sumala sa saad sa Manluluwas ngadto sa tanan kinsa mopamatuod samtang nag-imbitar og mga tawo sa pagduol ngadto Kaniya—ug dayon i-follow up kadtong mga imbitasyon?\n“Kamo mga bulahan,” ang Ginoo namulong pinaagi ni Propeta Joseph Smith, “kay ang pagpamatuod nga inyong napamulong gitala diha sa langit alang sa pagtan-aw sa mga anghel, ug sila magmaya diha kaninyo, ug ang inyong mga sala gipasaylo diha kaninyo.”9\n“Kay Ako mopasaylo kaninyo sa inyong mga sala uban niini nga sugo—nga kamo magpabilin nga magmakanunayon … diha sa pagpamatuod ngadto sa tibuok kalibutan niadto nga mga butang nga gipahayag nganha kaninyo.”10\nKon kita mo-follow up, dili kita pakyason sa Ginoo. Akong nakita ang dili ikasulti nga hingpit nga kalipay nga nag-uban sa nadasig sa pagpamatuod ug matinud-anong pag-follow up taliwala sa mga miyembro sa Simbahan sa tibuok kalibutan. Samtang didto sa Argentina bag-ohay lang, akong giawhag ang mga miyembro sa pag-imbitar og usa ka tawo ngadto sa simbahan sa wala pa kini nga kinatibuk-ang komperensya. Usa ka otso anyos nga ginganlag Joshua naminaw ug miimbitar sa iyang labing suod nga higala ug sa pamilya sa iyang higala ngadto sa open house sa ilang ward sa Buenos Aires. Tuguti nga akong basahon gikan sa usa ka sulat nga bag-o ko pang nadawat nga nagpasabut sa imbitasyon ug matinud-anong pag-follow up ni Joshua:\n“Kada pila ka minuto [si Joshua] modagan ngadto sa gate sa pagtan-aw kon moabut na ba sila. Misulti siya nga siya nahibalo nga sila [moanha].\n“Nagkalawom ang gabii ug ang higala ni Joshua wala pa moabut, apan wala mobiya si Joshua. Matinud-anon niyang gitan-aw ang atubangang gate kada pila ka minuto. Panahon na nga mosugod sa pagpanghipos sa dihang si Joshua misugod sa paglukso-lukso nagpahibalo, ‘Nia sila! Nia sila!’ Mihangad ako sa pagtan-aw sa usa ka tibuok pamilya nga nagsingabut sa simbahan. Midagan si Joshua sa pagtagbo kanila ug paghangop sa iyang higala. Silang tanan misulod ug ingon og nalingaw pag-ayo sa open house. Mikuha sila og pipila ka mga pamphlet ug migahin og daghang oras sa pag-ilaila sa pipila ka bag-ong mga higala. Nindot kaayong tan-awon ang hugot nga pagtuo niining gamay nga batang lalaki ug mahibalo nga ang Primary nga mga bata mahimong misyonaryo usab.”11\nAkong pagpamatuod nga samtang kita maghiusa nga molihok, sa pagpangita og usa ka tawo, pag-imbitar, ug sa pag-follow up uban ang pagsalig ug hugot nga pagtuo, ang Ginoo mopahiyom kanato ug gatusan ka libo ka mga anak sa Dios makakaplag og katuyoan ug kalinaw sa Ang Simbahan ni Jesukristo sa mga Santos sa Ulahing mga Adlaw. Hinaut panalanginan kitang tanan sa Ginoo sa atong mga paningkamot sa pagpadali sa buhat sa kaluwasan, mapainubsanon akong nag-ampo diha sa pangalan ni Jesukristo, amen.\nIsangyaw ang Akong Ebanghelyo: Usa ka Giya sa Misyonaryo nga Pangalagad (2004), 243.\nIsangyaw ang Akong Ebanghelyo, 1.\nMga Buhat 3:1–8; emphasis gidugang.\nDoktrina ug mga Pakigsaad 88:81.\nDoktrina ug mga Pakigsaad 84:61.\nPersonal nga sulat, Mar. 10, 2014.


14 Mga Istatistika aron Mamatarung ang Pagbaligya sa Sulud | Martech Zone\nSabado, Septyembre 28, 2013 Dominggo, Septiyembre 29, 2013 Douglas Karr\nKanunay kami nagtrabaho kauban ang mga tawo nga adunay problema sa pagsabut sa mga kaayohan sa pamaligya sa sulud. Mahimo sila nga nag-anunsyo sa tradisyonal nga media o nagmaneho sa mga baligya uban ang us aka maayo nga outbound team. Samtang wala kami sa bisan unsang paagi kontra kana, ang pagpamuhunan lahi kaayo. Sa pag-anunsyo, ang tagpaminaw gipanag-iya sa uban ug nagbayad ka usa ka premium aron ma-access ang mamiminaw. Dili ikaw ang awtoridad o kasaligan nga gigikanan, sila. Ug sa paggawas nga pagpamaligya, ang imong gasto katimbang sa gidaghanon sa mga baligya nga gusto nimo. Daghang mga pagpamaligya nagkinahanglan daghang mga tawo (o labi ka mahal nga mga tawo).\nAng pagpamaligya sa sulud sama sa bisan unsang pagpamuhunan sa pinansya nga imong himuon. Ang matag tipik sa sulud o pakigsulti usa ka stock nga gipalit alang sa imong umaabot. Samtang gipatubo nimo ang imong content marketing, ningdaghan ang pagpamuhunan. Matag bulan, adunay ka daghan ug daghang sulud nga nagtrabaho alang sa imong ngalan aron mapalig-on ang pagsalig, awtoridad ug imong kaugalingon nga tagpaminaw o komunidad. Pagkahuman sa usa ka panahon, ang komunidad mismo nagsugod sa pagtrabaho nga pabor kanimo nga magmaneho bisan daghang mga baligya.\nAng pagpangatarungan sa usa ka hataas nga termino nga pagpamuhunan nanginahanglan pila ka mga solidong istatistika, bisan pa, ug ang Smart Insights nakahimo niana. Pag-download sa ilang gabay ug template sa paghimo sa kaso sa negosyo alang sa pagpamuhunan sa digital marketing alang sa labi ka kadaghan nga pamaagi - ug kung giunsa usab ang pagdaug sa mga pangatarungan nga pangisip usab. Ania ang pipila nga pagsuporta sa istatistika nga ilang gihiusa:\nTags: Content Marketingpagpamuhunan sa sulod sa pamaligyahatagan katarungan marketing marketinghinungdan sa sulod sa pamaligya\nGiunsa ang pagbag-o sa mga Estratehiya sa Email


Asawa naghikog, patay | Sun.Star\nAsawa naghikog, patay -A A +A\nNAKABSAN gyud sa iyang kinabuhi ang usa ka asawa human milala og hilo niadtong Sabado sa Barangay 04, lungsod sa Talakag, Bukidnon.\nGiila ang biktima nga mao si Joesphine Acuman, 33, minyo, residente sa susamang dapit.\nAng inahan sa biktima nga maoy nidali ug dala niini sa Northern Mindanao Medical Center (NMMC) ning siyudad sa Cagayan de Oro niingon nga selos ang hinungdan sa paghikog sa biktima.\nUna kining nagkalalis sa iyang bana ug gitumbok nga selos ang hinungdan sa panaglalis. Wala na usab kaayo gidetalye sa inahan niini ang unod sa giawayan apan giklarong nagselos ang biktima.\nGawas pa nga nasubo human daw nakadawat og dili maayo nga pulong ang biktima gikan mismo sa bana niini.\nNamatikdan dayon sa inahan nga magsige na kini og hinuktok ug problemado uwahi kalit lang misulod sa lawak niini.\nMga alas 6:00 sa buntag niadtong Sabado, gisusi sa inahan ang biktima sa lawak apan wala nay panimuot ug tupad na sa biktima ang botelya sa hilo sa ilaga nga gitouhang giinom niini. Nagbula na usab ang baba niini.\nDaling giduso ang biktima sa NMMC ning siyudad gikan sa Talakag Hospital human giingong kritikal ang kahimtang niini tungod sa giingong daghan kaayo nga hilo ang nainom.\nMga alas 5:56 nakabsan gyod sa iyang kinabuhi ang biktima, kinsa sa pagsulat ning balita gidala na og balik sa ilang puloy-anan sa Talakag.


Pagpalit og usa ka Talagsaong Kabtangan sa Kabukiran Espesyal nga Pagpangita\nPagpalit og usa ka Talagsaon nga Kabtangan sa Kabukiran\nHome » Pagpalit og usa ka Talagsaon nga Kabtangan sa Kabukiran\nposted Hunyo 27, 2016\nPagpalit og usa ka Talagsaon nga Kabtangan sa Kabukiran2016-06-272016-09-30http://specialf.wpengine.com/wp-content/uploads/2016/07/SpecialFindsLogo-1.pngEspesyal nga Pagpangitahttp://specialfinds.com/wp-content/uploads/2016/08/dillingham-Main.jpg200px200px\nAng mga bukid sa kasadpang North Carolina dali rang duha ka oras nga biyahe gikan sa Charlotte. Daghang residente sa Charlotte ang adunay bakasyon o retirement dinhi. Paingon sa mas bugnaw nga mga temperatura ug makaikyas sa aspalto nga kalasangan sa mga hinapos sa semana usa ka komon nga praktis alang sa mga residente sa lugar sa Charlotte. Nagtanyag ang mga bukid sa WNC halos tanan nga matang sa estilo sa kinabuhi nga mahunahuna gikan sa mga kurso sa championship golf, ski resort ug lake, siyudad nga nagpuyo sa Asheville, ngadto sa gagmay nga eclectic nga mga komunidad sa duol, o sa paggawas sa nasud sa mga 20 lamang nga mga minuto. Mahimo ka nga maglakaw sa Appalachian Trail, magbugsay sa bisan unsang gidaghanon sa mga suba, o mopadagan sa Blue Ridge Parkway, aron sa paghingalan sa pipila sa daghan nga mga kalihokan sa gawas. Kon ang mga tawo nga nagbantay mao ang imong butang, wala nay mas maayo nga dapit kay sa downtown Asheville! Ang mga pagpili sa balay adunay nagkalain-laing mga gagmay nga mga balay, hilit nga log cabins, mga organikong umahan, retreat sa suba, ngadto sa mahalon nga mga mahalon nga lote. Ang tanan nga kantidad sa presyo girepresentahan.\nTungod kay dako kaayo ang lugar sa bukid ug daghan ka mga kapilian, ang mga potensyal nga pumapalit gikan sa gawas sa dapit gusto nga mohimut sa mga butang sa dili pa magsugod sa ilang pagpangita sa hingpit nga kabtangan. Duha sa pinaka importante nga mga konsiderasyon mao ang badyet ug ang matang sa lugar nga gusto nimo mabuhi. Sama pananglitan, gusto ka bang magpuyo duol sa mga kaharuhay sama sa shopping, restaurant ug mga medikal nga sentro, o ang imong tinguha nga mahimong layo sa mga kalihokan sa paglingaw-lingaw sama sa hiking, horseback riding trails, boating o skiing? Kini dili kanunay nga us aka eksklusibo kay daghan ang mga komunidad nga adunay modernong mga kalingawan ingon man usab sa mga pasilidad sa pagpataw nga duol kaayo. Ikaw usab gusto nga magdesisyon sa gidak-on sa balay nga imong gusto lakip ang gidaghanon sa mga tulugan ug mga kasilyas nga gikinahanglan.\nAduna ba'y piho nga matang sa komunidad diin gusto nimo mabuhi? Daghan kami nga klase sa bukid nga adunay mga komunidad nga nag-focus sa pipila ka mga kalihokan sa paglingaw-lingaw sama sa pag-ski, golf, ekwador ug pangisda ug pagsakay sa mga suba ug mga lanaw. Adunay mga komunidad nga nag-focus sa mga arte ug espirituhanon o holistic nga pagpuyo. Adunay mga makasaysayanon nga mga distrito ug gated-luxury nga mga komunidad. Laing konsiderasyon mao ang kantidad sa yuta nga imong gitinguha. Hunahunaa kon gusto ka nga magpuyo sa usa ka siyudad o lungsod nga adunay suod nga duol sa mga silingan, o sa usa ka mas hilit nga lugar sa kabaryohan.\nAng SpecialFinds.com mao ang bugtong tigpalit sa dapit nga makakaplag sa halos tanan nga nalista nga talagsaon nga kabtangan sa bukid nga lugar nga dili kinahanglan nga mag-agi sa kasagarang butang nga makita sa ubang mga website sa real estate. Makasulti kita pinaagi sa atong trapiko sa web nga ang mga pumapalit moduaw sa site, nga kasagaran magpabilin sulod sa daghang mga oras, magtinguha sa hingpit sa nagkalain-lain nga talagsaon nga mga listahan sa kabtangan.\nUnsay gisulti sa mga mamalitay:\n"Gibuhat ni Brenda Thompson ang usa ka talagsaon nga trabaho sa pagtabang kanamo nga maangkon niya ang balay sa Church Hill Drive. Siya nakatubag sa tanan namong mga pangutana ug nakahimo og daghan nga makatabang nga mga sugyot sa proseso sa pagpalit. Siya adunay usa ka maayo kaayo nga kahibalo sa unsa ang tanan nga mga gikinahanglan ug adunay katakus sa pagpangita sa hustong mga tawo aron sa pagtabang sa paghimo sa trabaho nga husto. Si Brenda naningkamot pag-ayo nga makita nga ang tanan nimo nga mga panginahanglan natuman ug siya mag-atiman bisan sa pinakagamay nga mga detalye. Ang pagpamalit sa balay usa ka dako nga pamuhunan ug si Brenda mihimo sa proseso nga sayon kutob sa mahimo. Gisugyot ko nga usa ka ahente sa real estate. "\n"Kalipay nga nagtrabaho uban ni Brenda Thompson isip among ahente sa pagpalit sa among bag-ong pinuy-anan! Kanunay siyang kusog sa pagtubag sa among mga tawag ug email, hingpit nga anaa, ug nakaila sa iyang mga butang! Siya miadto sa ibabaw ug sa unahan sa tawag sa katungdanan sa termino sa impormasyon nga kapanguhaan nga atong gipangayo. Bisan pa nga propesyonal, siya usab maanindot nga may kalabutan sa usa ka estilo sa pagkalalaki. "\nBark Clad Walls - Great Product Product Building!Asheville NC Real Estate\nTalagsaong mga Balay sa Asheville NCAsheville NC Real Estate